“Mengadu Kat Kakak Lah Tu Telefon Rosak.” Gelagat ‘Adik Beradik’ Ni Mencuit Hati Perhatian Warganet.

Sudah tentu ramai daripada kita yang membela kucing sebagai haiwan peliharaan kerana sifatnya yang manja dan comel. Malah membela kucing juga sebagai lubuk pahala kita.

Begitu juga dengan perkongsian dari pemilik facebook Saya Pipi menerusi group Kucing Sepahkan Apa Hari Ini?

Perkongsian yang mendapat perhatian ramai apabila gelagat anak perempuan dan kucing peliharaan yang manja siap lengkap berpakaian.

Aksi si bulus yang manja, siap tidur kelihatan begitu manja. Siapa yang tak geram memiliki kucing sebegini. Melihat gambar, si bulus bagaikan seperti ahli keluarga

Ikuti gelagat ‘adik beradik’ ni. Comel sangat!

Mengadu kat kakak la tu bgtau tpone dia dah rosak…..terpaksala kakak share juga dengan dia…mana x rosak tpone dia tu acik, kalau pagi petang siang malam asik dok main game PUBG je.

HUBUNGAN YANG RAPAT.

Rata-rata warganet suka melihat hubungan mesra begini. Jelas membayangkan hubungan mereka rapat.  Antaranya.

“Comel nya kakak dan adek.

“Pandai mengadu yer, pandai Kakak pujuk esok mama dpt gaji mama beli lain OK.

“Kakak tu perangai mak2 sangat dh tu.. hehehe.

“Sukaaa sgt tgk bff ni… Sweetttt sgt.

“Kucing pesyen kaler mcm ni mmg setia gila2. Ikut perintah… . Manja tu xtahan tuu… Hahahhaa…

Sumber: Saya Pipi menerusi group Kucing Sepahkan Apa Hari Ini?


10 Anak Zaman Mak Dulu, Dah Tak Sama Dengan Tiga Anak Zaman Sekarang. Deep!

Cara pendekatan mendidik dan menguruskan anak zaman dulu berbeza dengan anak zaman sekarang. Persekitaran dulu dan sekaranga memang berbeza. Dulu, orang kata jaga anak 10 pun senang berbanding jaga anak tiga sekarang.

Setiap kita punya pendapat berbeza dalam menguruskan anak-anak. Begitulah yang diluahkan oleh wanita ini. Beliau menjelaskan bahawa zaman dulu, mudah untuk mengasuh anak-anak yang ramai berbanding sekarang dengan persekitaran yang tidak selamat.

Situasi ini yang menyebabkan ada segelintir wanita jiwa koyak akibat tertekan menguruskan anak-anak. Tetapi itulah realitinya.

Ikuti perkongsian ini.

TRUE INDEED!. Tu pasal mental mak-mak sekarang koyak…
KENAPA MAK DULU BOLEH JAGA 10 ANAK, MAK SEKARANG ANAK BARU DUA DAH KECOH?
Tu kena faham dulu sebelum keluarkan statement yang bukan-bukan. Saya paling anti kalau kenyataan ini.
‘Eleh, makcik dulu anak ramai boleh je jaga, ko baru tiga dah macam tak cukup tangan?’
Hmmmm..dalam sedar tak sedar, zaman dulu dan zaman sekarang sangat berbeza.

ZAMAN DULU
Zaman saya kecil-kecil dulu. Sekitar umur 5 – 6 tahun camtu, say sangat bebas ke sana sini. Naik basikal, masuk kebun getah cari buah getah nak main congkak. Kadang round satu kampung dengan jiran-jiran dan adik-beradik.
Keluar selepas asar, sebelum Maghrib balik. Keluar main dengan anak jiran lelaki, main kejar-kejar.Seronok! Balik rumah dengan penat. Selepas makan dah tertidur sendirinya.
Mak? Buat kerja rumah di rumah. Ayah? Pergi dan balik kerja dengan senang hati. Kenapa mak boleh jaga sepuluh anak?

Sebab anak-anak tak buat sepah dalam rumah. Anak-anak tak bergaduh dalam rumah. Anak keluar main dengan jiran kampung sebelah? Mak tak pernah risau. Mak tak pernah susah-susah dan resah.Sebab dia tau, penat main, anak-nak confirm balik makan.
Anak perempuan dia main kejar-kejar dengan anak lelaki jiran? Mak tak pernah risau. Sebab anak perempuan dan anak jiran memang main kejar-kejar semata-mata.
Dulu kedai runcit banyak dekat kawasan rumah. Pasar basah pun dekat. Mak bagi RM20 pastu bagi list barang, anak perempuan dia kayuh basikal pergi pasar, tunjuk list, orang kedai bagi barang. Harga pun harga betul, kadang siap bagi free lada kering la, bawang merah lebihla.
Mak senang ada pembantu. Tak payah mak susah-susah nak pergi pasar. Zaman sekolah pun best. Pagi ayah hantar, balik pandai balik sendiri naik bas henti-henti. Kadang ada duit lebih, ambil prebet sapu. Kadang siap tertidur dalam kereta,tapi pakcik perebet kejut je, adik..sampai rumah dahni!
Hidup tenang. Senang. Sedar-sedar 10 orang anak mak dah besar.
Tapi itu zaman mak dulu. Zaman mak sekarang dah lain.

ZAMAN SEKARANG

Anak nak keluar main sendiri depan rumah risau sangat. Kereta banyak, motor banyak. Anak pulak baru belajar kayuh basikal, kadang jatuh kadang terlajak. Mak sibuk nak masak lagi, maka terpaksa suruh anak main dalam rumah. Nak biar main kat luar, risau!
Maka, bila dalam rumah, mak stress. Anak sepahkan mainan, main elok-elok 5 minit pastu berebut dengan adik. Belum campur lagi bab anak kata dah bosan dengan mainan.
Mak nak anak bergaul dengan anak jiran. Tapi mak sekarang risau. Anak mak perempuan, anak jiran lelaki.

Budak dulu-dulu naif. Tapi budak sekarang advance. Budak dulu-dulu kalau main kawin-kawin, setakat sanding duduk sebelah-sebelah je. Budak sekarang main kawin-kawin kadang memang ‘kawin’ terus. Tak ada akad nikah je. Akhirnya, mak tak dapat masuk dapur, mak nak pantau kat luar anak-anak ni bergaul macam mana.

Mak nak suruh anak pergi kedai zaman sekarang mak risau. Sahkan nak pergi kedai, anak main depan rumah pun bahaya. Orang jahat merata-rata. Sekali lagi, mak terpaksa suruh anak main dalam rumah. Sekali sekala bawa ke taman, tapi itula, jeling mata tak pernah lepas. Risau.Risau. Risau. Makanya, mak jugaklah usung anak-anak pergi kedai, walaupun sekadar nak beli bawang merah 5 ulas.

Mak nak anak balik sekolah sendiri?Lagilah risau. Naik bas ada risiko, naik teksi ada risiko, kayuh basikal sendiri ada risiko. Mak risau. Maka, demi anak, mak jugaklah gagahkan diri ambil dan hantar anak sekolah. Loceng belum bunyi mak dah tercegat depan pagar sekolah, takut anak balik ikut orang ntah sape-sape.

Dengan rutin macam tu, bila mak nak ada masa di rumah? Anak kena pantau 24 jam depan mata. Paling mudah, anak-anak semua dalam rumah!
Mak dulu takde mainan dalam rumah, sebab anak main luar rumah. Rumah mak dulu bersih, clear,sebab mak tak payah fikir bab anak sepahkan.Mak tak risau anak kat luar. Mak tak risau anak hilang. Mak sekarang? Anak dalam rumah pun orang intai lagi!

Sumber: Annie Sukery


Ketahui Perkara Yang Ibu Ayah Patut Elak Lakukan Pada Anak Di Rumah. Jika Tidak Akan Beri Kesan Buruk Pada Perkembangannya

Bergelar ibu bapa bukan suatu yang mudah. Ini kerana ibu bapa kena tahu bagaimana untuk mengendalikan anak-anak yang buat perangai. Malah jika salah didikan akan memberikan kesan yang negatif kepada anak-anak.

Mak Ayah Tak Boleh Penting Diri !

5 perkara ni kalau mak ayah buat kat rumah boleh beri kesan buruk jangka panjang pada anak-anak.

Jangan buat 5 perkara ni ;

1 : Tak Tahu Apa Anak Nak

– Ikut cakap mak ayah, jangan degil ! Kalau cakap macam ni memang anak tak mahu ikut punya.

– Anak ni macam layang-layang. Nak layang-laynag terbang tinggi kena tarik guna konsep “tarik lepas tarik lepas”.

– Dengan anak pun tak boleh bagi arahan sahaja, tak pernah nak tanya apa anak mahu. Percayalah, semakin kita ambil tahu kemahuan anak semakin anak akan dekat dengan kita.

2 : Tak Peduli Apa Anak Nak

– Dah tahu apa anak nak kena ambil peduli, jangan di abaikan pula. Boleh luluh hati mereka nanti.

– Walaupun kecil tapi cuba usaha dapatkan kerana usaha kita itu akan menjadi ingatan anak sampai dewasa nanti.

– Berbudi pada anak mesti masa mereka kecil, dah besar nanti baru mereka ada hati nak membalas.

3 : Pandangan Anak Tak Penting

– Ya betul, orang dewasa lebih banyak makan garam, pengalaman lebih luas, dan penuh ilmu tapi tak bermakna pandangan anak muda ini tak berguna.

– Kita tak akan jadi lebih berjaya jika kita masih dengan zon selesa kita, kemajuan hanya mimpi tanpa penambahbaikkan sistem sedia ada.

– Sudah tiba masa mak ayah ambil kira pandangan anak anak, beri peluang anak anak buat keputusan sendiri. Mak ayah “Lead & Guide” sahaja agar tak sesat.

4 : Dambakan Pujian dari Orang Luar

– Terlalu mempedulikan apa kata orang, takut malu, takut kalah dan takut di persendakan sehingga memaksa anak jadi “sempurna” di mata orang dewasa.

– Malah di mata mak ayah hanya keputusan cemerlang sahaja di anggap bagus dan layak menerima pujian.

– Gagal peperiksaan tak memberi makna anak akan sentiasa gagal, tapi mak ayah akan “gagal” di mata anak jika gagal menilai usaha mereka.

5 : Tak Tunjuk Teladan Baik

– Mak ayah kena berubah bila dah ada anak, tak boleh masih sama macam masa bujang. Tidur tak boleh sampai ke petang walaupun cuti, makan tak boleh atas katil dan cakap kena sensored sikit.

– Anak adalah juara “Copy & Paste” tau, jangan melenting pula kalau nampak anak buat apa yang kita buat.

– Mahu anak suka membaca mak ayah dulu kena baca buku depan mereka, nak anak jadi seorang yang pandai berfikir mak ayah tak boleh la cepat gelabah bila ada masalah.

Ingat ye, Jangan buat !

p/s : Tolong kongsikan juga pada Mak Ayah lain ya yang selalu terlepas pandang benda macam ni supaya mereka pun dapat manfaat.


Henti Jadi Sempurna, Pilihlah Bahagia! Perkongsian Ibu Ini Sungguh Bermotivasi

Setiap saat menguruskan rumahtangga. Bagi yang bekerjaya, apabila balik ke rumah terus masuk ke dapur masak dan kemas apa yang patut. Memang penat, tetapi itulah rutin harian.

Namun, kebahagian berumahtangga akan lebih manis apabila sang suami turut membantu menguruskan bersama-sama. Jangalah ibu-ibu mahu lakukan semua tanpa bantuan suami. Minta suami membantu sama. Berhentilah menjadi isteri dan ibu yang sempurna demi kebahagiaan.

Begitulah perkongsian ikhlas seorang ibu dan isteri di laman facebooknya Najibah Mustaffa. Moga kita menjadi yang terbaik untuk suami dan anak-anak.

BERHENTI JADI ISTERI DAN IBU SEMPURNA, JADILAH BAHAGIA

Selalu kita dengar orang cakap, bila perempuan ini pandai serba serbi. Untunglah suami dan anak-anaknya. Bahagialah keluarganya. Pandai memasak sedap, hebat mengemas, menghias rumah, berdandan berhias pun tak kalah. Didik anak-anak pun mantap. Cantik pulak tu. Ewah.

Saya pun di awal perkahwinan cuba untuk jadi begitu. Anak seorang OK lagi, masa tu boleh je buat sendiri semua. Hatta kalau gas habis pun, boleh je pergi kedai beli dan angkat masuk rumah. Haha dia punya power.

Bukan suami tak tolong, diri sendiri yang tak pandai minta tolong. Sebabnya acah acah mahu jadi sempurna semuanya. Terbiasa berdikari pun sama. Rumah mesti kemas, kain mesti berlipat, baju kerja suami siap bergosok, makan minum siap hidang terjaga semuanya. Masak tu mesti meriah lauk. Ewah lah sangat.

Bila anak sudah bertambah, dari satu jadi dua, tiga dan kini empat. Lama kelamaan, badan jadi sangat penat. Usia pun semakin meningkat. 4 tahun sahaja lagi nak cecah 40 tahun. Sakit pun dah terasa sana sini.

Tambah lagi bila saya mula berniaga. Mana nak tengok WhatsApp, coaching team, pantau outlet, guide staf, buat marketing, bla bla dengan senarainya yang panjang.

Penat.

Perempuan bila tenang gembira dia sangat comel macam teddy bear atau hello kitty. Tapi bila penat dia akan jadi orang lain. Kadang tu singa, harimau, hantu kak limah segala.

Saya pernah lalui fasa penat dan tertekan ini selepas melahirkan anak keempat. Dengan dia susah nak tidur, nak menyusu sahaja. Melekat dengan ibu. Tak boleh langsung ibu jauh. Masa tu saya tak rasa seronok pun duduk rumah sendiri. Tak rasa kasih pun tengok suami dan anak-anak. Serabut.

Sebabnya? Penat. Penat ni boleh jadi pintu masuk Syaitan hasut itu ini. Mengeluh, mengungkit, sedih, kecewa bla bla yang negatif. Bila penat solat pun tak khusyuk. Huhu.

Mujurlah saya tersedar yang ini bukan kehidupan yang saya cari. Saya tak boleh biar berterusan dengan penat. Cari ilmu, baca perkongsian di FB.

Tahulah saya jawapannya. Saya perlu berhenti jadi sempurna. Hanya perlu jadi bahagia. Saya perlu mula belajar minta tolong ahli keluarga dan orang lain.

Seminggu sekali saya ambil bibik. Dia kemas rumah, lipat kain, tukar cadar, kadang tu basuh langsir, sental tandas, mop lantai semua. Complete satu rumah dikemas.

Hari hari lainnya saya mengemas 2 kali sehari sahaja. Pagi sebelum anak bangun, petang sebelum Maghrib. Kemas pun sekadar pastikan rumah tidak berselerak sangat sebab ada anak anak kecil yang suka bawa mainan sana sini, lantai disapu, dan dapur bersih dari pinggan mangkuk tak berbasuh dan sampah.

Kain baju berbakul, kalau larat dan sempat, lipat. Kalau tak pejam mata tunggu bibik datang minggu depan.

Saya selalu sahaja sebut kepada suami dan anak-anak, ibu penat, ibu nak rehat. Tak mahu paksa diri berlebihan.

Yang saya jaga sangat hanyalah makan minum keluarga. Memang memasak 2-3 kali sehari. Itupun ringkas sahaja. Ada karbo, protein, sayur cukup. Syukur yang penting kenyang. Sebab saya selalu percaya, masakan mengikat kasih sayang keluarga dengan sangat indah. Ada juga lah hari beli je lauk bila tak sempat atau tak ada bahan basah dalam peti. Hihi.

Malam malam berehat sahaja. Bergolek dengar cerita anak-anak.

Sudah tua tua begini. Saya mahu lebih masa untuk tambah ilmu, baiki ibadah. Mahu lama lama di tikar sejadah, mahu tadabbur alquran, mahu baca buku banyak-banyak dan buat yang menggembirakan.

Ramai ibu hari ini tertekan. Bacalah banyak kisah yang berlegar di media sosial.

Kita pilih untuk bahagia dulu.

Barulah semuanya terlihat sempurna pada mata kita. Walaupun tidak pada mata orang lain.

Dan para suami, bantulah isteri anda bahagia dengan kurangkan rasa penatnya. Sebab bila ibu gembira dan bahagia, seisi keluarganya turut berbahagia. ???

Najibah Mustaffa
Catatan sementara tidurkan anak.


Siapa Pun Wanita Kau Pilih, Dia Tulang Rusukmu Yang Akan Setia Susah & Senang. Maka Hargai Mereka Selayaknya Bidadari Duniamu

Sesungguhnya bukan mudah menjadi suami yang prihatin yang memimpin keluarga. Besar tanggung jawab yang dipikul. Perkara yang dipandang remeh oleh suami boleh menjadi barah kepada isteri. Hargai usaha dan penat-lelah isteri, terutama isteri yang bekerja dan sama-sama terpaksa menanggung hutang suami.

Berusahalah dengan ikhlas untuk mempertahankan keharmonian rumah tangga. Sesekali jadikan bahu anda tempat sandaran isteri meluahkan rasa.

Kepada para suami khususnya dan kaum lelaki amnya, janganlah anggap masalah hati dan perasaan orang perempuan ni enteng sahaja.

Jika anda tidak suka isteri melakukan sesuatu perkara yang anda sendiri kurang senangi, demikian juga mereka. Percayalah, kalau suami buat baik sekali dengan isteri, isteri balas sepuluh kali.

Pesan buat LELAKI.

Kalau kau pilih wanita yang punya karier sendiri, kau kena akur bahawa dia tak boleh uruskan rumahtangga sepenuh masa.

Kalau kau pilih wanita tanpa kerjaya sebagai suri hatimu, jangan merungut jika segala perbelanjaan dan komitmen rumahtangga tergalas atas bahumu.

Kalau kau pilih wanita yang tidak berdikari, kau kena tahu bahawa dia akan bergantung kepadamu.

Kalau kau pilih wanita yang berani dan lantang bersuara, kau jangan marah jika dia keras kepala dan berani berdebat denganmu.

Kalau kau pilih wanita yang cantik bergaya, kau kena terima yang dirinya high maintainance. Perlu belanja yang besar untuk kekalkan kecantikannya.

Kalau kau pilih wanita yang berpendidikan tinggi, kau jangan terkejut kalau dia tegas dengan pendiriannya.

Siapa pon wanita yang kau pilih, dia adalah tulang rusukmu yang akan setia dalam susah dan senangmu.

Maka hargailah mereka selayaknya bidadari duniamu.


Tak Perlu Kaya Dan Romantik, Cukuplah Jujur Serta Setia. Deep Perkongsian Ini

Kasih sayang tidak mestinya diluahkan setiap masa tetapi dengan layanan yang baik dan kebahagian yang diberi itu lambang cinta abadi. Tidak perlu kaya dan romantik, cukuplah jujur dan keikhlas hati untuk bahagia till jannah.

Sebagaimana yang dikongsikan oleh wanita ini, Zalina Yahaya mengenai cara bapanya santuni isteri dan anak-anaknya.

Arwah bapak sayang arwah mak. Kami tahu. Kami sangat faham.

Tetapi dengan cara dia yang tersendiri. Cara kebanyakan lelaki Melayu.

Tak perlu diucapkan – Yang penting aku sayang kau. Tak perlu nak menunjuk.

Tak pernah sekali pun dalam sedar kami, arwah bapak belikan bunga atau hadiah untuk hari jadi atau ulangtahun perkahwinan.

Yang kami ingat kalau ada duit lebih bapak akan bawa kami makan luar.

Bukan makan mewah2 pun. Paling hebat meehoon hailam dan laicheekang dan kadang-kadang tengok wayang kungfu cina. Genre kegemaran bapak.

Atau sekali sekala kalau rezeki lebih lagi, bapak akan bawa kami makan pasembor di kedai mamak dalam bilik makan yang ada aircond. Kami rasa sungguh kaya ketika tu sebab dapat makan di tempat sejuk. Walaupun hanya makan pasembor dan milo ais.

Apa yang bapak buat tu walaupun kecil, Mak nampak sangat gembira. Mungkin sebab kami sekeluarga dapat bersama. Kegembiraan kami adalah kegembiraan mak walaupun hakikatnya mungkin itu hadiah istimewa bapak untuk mak.

Kami juga tahu arwah bapak sayang mak sangat2 selepas arwah mak pergi lebih awal dari dia.

Walaupun bapak cuba menyakinkan kami dia Ok selepas mak tiada, kami tahu bapak ‘menderita’ dan sangat merindui mak.

Cincin kahwin mak tak penah lekang di jari kelingking bapak.

Arwah bapak sayang mak dengan cara dia yang tersendiri yang kalau ditafsirkan pada zaman budak2 sekarang tak romantik langsung. Teruk. Kayu.

Manifestasi sayang generasi sekarang adalah hadiah candle light dinner pada hari ulang tahun perkahwinan.

Hadiah bunga dan chocolate pada hari jadi. Bukti kasih sayang generasi sekarang perlu dimeterialkan. Lagi besar nilai material berkenaan, lagi besar nilai kasih sayang.

Dan apabila ada artis yang hadiahkan percutian ke London dengan tiket penerbangan bisnes class sebagai tanda ucapan terima kasih kepada isteri yang melahirkan anak sulung, beratus ribu like diterima dari nitizen.

Tak kurang yang tag suami masing2. Perlukah…? Saya rasa kita wanita perlu lebih rasional dalam hal-hal sebegini.

Saya tak salahkan Haniszalikha sebab memuatnaikkan kegembiraan dia sekeluarga bercuti di London. Saya sendiri suka tengok keluarga bahagia ni. Suami kacak, isteri cantik, anak cantik dan kaya!

Tetapi bila kita melihat kebahagian dan rezeki orang lain sebagai satu ‘hukuman’ pada kita yang tidak mampu sekalipun bercuti dengan suami, itu sudah tidak kena.

Lebih tidak kena lagi apa bila kita tag nama pasangan kita. Mungkin anda anggap sebagai gurauan suamin isteri, tetapi gurauan ini pastinya menggores perasaan pasangan anda yang selepas 3 hari gaji masuk dah tidak berbaki lagi duit yang ada.

Jangan salah faham. Saya bukan nak membela kaum lelaki melayu yang kayu dan tak romantik. Tetapi saya rasa kita perlu lebih rasional.

Kebahagian rumah tangga dan tingginya kasih sayang suami bukan diukur pada berapa karat berlian yang dia bagi.

Jangan terlalu materialistik kawan2. Dalam zaman sekarang yang mana mencari lelaki baik sesukar mencari gulau enau yang 100% asli, kalau dapat suami yang sanggup teman kita ke pasar pun dah cukup bertuah.

Dalam kita mengeluh suami tak bawa kita makan angin, kawan kita mungkin tengah berperang dengan penderaan emosi dan mental sebab suami bermain kayu tiga.

Belajar bersyukur. Betul…cakap senang dari nak buat. Mulut kata syukur dan redho tapi hati penuh sengketa.

Tapi, tenangkah kalau sepanjang masa kita hidup dengan pasangan, yang kita ungkitkan ialah apa yang dia tak bagi berbanding dengan apa yang dia dah bagi?

Semoga kita muhasabah diri menjadi isteri yang memberikan kebahagian buat suami.


Allahuakbar, Sampai Hati Kata Anak Gila, Zarina Zainuddin Luah Sebak

Hati ibu mana yang tidak sebak apabila anak dihina dengan kata-kata yang tidak sepatutnya.

Menerusi muat naik di Instagram (IG), pelakon Nur Zarina Mohd Zainuddin meluahkan rasa terkilan apabila maklumat mengenai anaknya tidak benar di wikipedia,

Difahamkan maklumat tu telah di ‘edit’ oleh pihak yang tidak bertanggungjawab dengan memberikan infomasi yang tidak masuk akal mengenai anaknya, Azal.

“Azal hantar pada saya ibu ada orang tulis di wikipedia kata azal gila ibu tengok ni . Saya yang baca jadi terkedu sejejap saya peluk dia saya kata azal tak gila azil tak gila.

“Azal dan abang azil anak istimewa .. anak ibu .Allah ada .. biar orang kata apa Allah ada .. kalau azal sayang ibu jangan sedih tau ..”

“AZAL TAK GILA, JAGA IBU DAN ABANG AZIL.”

Dalam pada itu ramai yang sebak dengan hantaran yang dikongsi oleh Zarina. Ada yang memberikan kata-kata semangat buat anaknya.


Kreatif Cara Wanita Ni Hilangkan Bau Tak Best Dalam Rumah. Boleh Follow!

Sebenarnya ada banyak cara untuk kita menghilangkan bau hapak, busuk, kepam dan sebainya itu. Selain cara mudah dengan menggunakan alat penyegar udara, kita juga sering dengar kemampuan arang dalam mengatasi masalah bau. Hal ini memang tidak perlu disangkal lagi.

Pun begitu, andai kita sekadar meletakkan arang di sebahagian sudut  rumah, tentu akan sedikit sebanyak mengganggu dekorasi kediaman. Apatah lagi jika ada anak kecil, bimbang juga akan dibuat main pula bila ternampak.

Untuk itu, apa kita kita ikut cara Yatie Eimra ini dalam menggunakan arang di setiap sudut ruangan kediamannya tanpa tidak menampaknya fizikal nyata arang tersebut. Menarik bunyinya bukan, dan jom semak perkongsian ini.

Tip Hilangkan Bau Busuk, Hapak & Kedap

Sekarang ni walaupun musim panas tapi petang-petang kerap jugak hujan. Kasut pun selalu je lembap..Salah satu masalah orang duduk rumah takde tanah ni, pintu utama dan rak kasut tak kena cahaya matahari. Kalau kena panas matahari tu, boleh gak kasut yang lembap kering dengan sekata. Ni paham-paham ajelah macam mana baunya bila kasut selalu lembap.

Walaupun guna pewangi udara, bau hapak tu tetap ada dan sesekali terhidu juga bila angin sepoi-sepoi bahasa gitu. Heheh.. Banyak bahan-bahan boleh diguna untuk kurangkan bau-bauan yang tak menyenangkan ni seperti soda bikarbonat, serbuk kopi, cuka, dan lain-lain.

Saya gunakan arang biasa je sebab murah dan boleh dapat banyak. Boleh gak gunakan arang untuk bakar-bakar (briquette) tapi harganya lebih mahal dan ia gak cepat berkulat. Bila berkulat kena bersihkan (kikis & buang bahagian berkulat dan jemur matahari) sebab tak elok untuk kesihatan nak-nak kalau anak ada eczema, asthma, masalah pernafasan atau alergi.

Arang Mengurangkan Masalah Bau

• Bau hapak/kasut lembap

Simpul arang dalam stokin lama (yang nipis) dan masukkan ke dalam kasut atau simpan arang dalam bekas. Jika guna penutup, pastikan ia berlubang-lubang.

• Bau kedap di dalam kereta/rumah/almari

Bergantung pada tujuan penggunaan, korang boleh gunakan bekas atau hancurkan sedikit arang agar jadi serpihan kecil dan bungkus dalam uncang kecil untuk digantung. Boleh juga gunakan arang dalam hiasan bunga/pasu. Titiskan essensial oil jika suka. Arang juga boleh kurangkan bau durian yang kuat dalam kereta/rumah.

• Bau makanan (yang dah bercampur baur) dalam peti sejuk

Sebaik-baiknya masukkan arang ke dalam bekas supaya tak mengganggu ruang penyimpanan. Kalau korang rajin, lap peti sejuk dengan kain lembap yang sudah dititiskan esen vanila untuk bau yang segar.

• Bau busuk dari tong sampah

Letakkan bekas berisi arang berdekatan tong sampah (terutamanya sampah basah & berbau). Yang ada anak kecik yang masih poo² dalam pampers pun elok la guna arang ni haa..

• Bau hancing tandas

Letak bekas berisi arang atau gunakan arang untuk hiasan bunga di dalam tandas. Kesannya lebih efektif lagi kalau gunakan bersama homemade spray serbaguna (boleh tengok post saya yang lama)

• Bau najis kucing/haiwan peliharaan

Letakkan bekas berisi arang berdekatan bekas pasir kucing/cat litter untuk mengurangkan bau

Sambil-sambil gunakan arang untuk serap bau busuk, boleh jadi idea dekorasi jugak tau. Ni saya kongsikan beberapa idea cara guna/dekorasi dari arang dan bahan-bahan recycle je.


Enot Mohon Bantuan Kewangan Nak ‘Survive’ 3 Bulan, Tempurung Lutut Retak Patah

Umum mengetahui bahawa pelakon dan pelawak, Enot atau nama sebenarnya Alliza Abdullah 44, mengalami kecederaan akibat terjatuh dalam tandas, Isnin lalu.

Kejadian itu menyebabkan tempurung lututnya pecah dan patah sekali gus menyebabkan Enot tidak dapat bekerja selama beberapa bulan termasuk terpaksa membatalkan tawaran kerja.

Berat mata memandang berat lagi bahu memikul, ekoran kejadian itu Enot mengakui tidak mempunyai pilihan dan terpaksa merayu memohon bantuan daripada rakan-rakan artis secara peribadi apabila kehilangan sumber pendapatan selepas.

Katanya, berasa malu untuk meminta kerana bimbang dikatakan cuba mengambil kesempatan dan dipandang serong masyarakat.

Namun, dia tiada pilihan kerana tidak boleh bekerja untuk tempoh tiga bulan. Ekoran kecederaan itu memaksannya membatalkan tawaran lakonan dengan keadaan begini.

Dia berharap dengan postingnya di Instagram tidak ada pihak yang salah anggap dan menuduhnya meminta-minta,

Kita delete tadi maybank terkejut baru 10 bank in serentak terus jam acc tu

Siaoa nak tolong Enot sekali lagi lepas sembahyang jemaat ni silakan

Yeeee nak kata ..kata laa kami artis meminta

Kami oun tolong gak skit..skit bileh laa menampung dia tabunh sia utk 2 ..3 bulan ni

Tukar akaun pulak..nak nolong tak dapat tadi

Kepada artis kalau baca 10 hinggit sorang pun ok

salam mohon tolong hulurkan sedikit bantuan untk sy untk survive 3 bln bersimen tempurung lutut retak dan patah serta akan operation untk tulang belakang yang dah terlangar saraf.

Harap bantuan anda sume dpt meringan kan beban sy sedikit.. Alliza Abdullah maybank 504124164563 ..semoga Allah dpt mbalas jasa baik anda sume..

Terima kasih atas pertolongan anda

WARGAMAYA TITIP DOA

Meninjau di ruangan komen, rata-rata wargamaya meluahkan rasa simpati dan menitipkan doa buat dirinya.


“Terima Kasih Abang Jadi Orang Baik.” Hafiz Mahamad Taja Bas Balik Kampung Raih Perhatian, Warganet Titip Doa!

Usahawan muda yang cukup dikenali, Hafiz Mahamad sering berkongsi rezeki dengan orang ramai.

Terbaru dia memaklumkan akan taja bas balik kampung. Bukan satu tapi tiga hingga lima bas.

Khabar gembira itu dikongsikan suami kesayangan Syafiqah Aina  menerusi akaun  instagram miliknya baru-baru ini.

“Saya nk sponsor ticket 3-5 bas untuk awak balik raya kampung”
Saya faham, walaupun dh boleh balik raya, tp ramai sahabat yg “kewangan” dia tak mengizinkan

Cost minyak dh berapa & fikir fikir, sampai kampung nnt tak boleh nak balik tgn kosong. Duit itu, duit ini. Banyak
Adik adik yg tgh study pun..
Saya faham situasi awak

1 orang boleh dpt 5 ticket. Bas akan bergerak Jumaat ni ( 29 April, Jam 9:00pm ) dari KL akan ke Pantai Timur, Utara. Awak baca ni :

“Sahabat AINAA Balik Raya 2022”

Tarikh: 29 April 2022 (Jumaat)
Masa Berkumpul: 9.00 malam
Bas Bergerak: 10.30 malam
Tempat Berkumpul: Depoh Kiffah Travel Sdn Bhd, Taman Sri Ehsan Kepong

Please isi form ni, dari sini nnt team saya check
(Copy link bawah ni & isi details)
https://forms.gle/Cwi6QfkN6qMm67X99

Apa apa kalau nk tanya, boleh whatsapp team saya 011-65685200 (Azrie). Nanti team saya akan update dkt whatsapp tau

Harap bas ni semua penuh & kalau boleh lebih lagi. Whatsapp cepat tau, takut ada sahabat yg terlepas nanti

Happy tak awak ? Saya nk baca comment awak
Bagitau kawan kawan tau !
“Kejayaan Demi Kebahagiaan”

Sikapnya yang gemar membantu orang ramai yang tidak berkemampuan terutama dengan tajaan bas untuk pulang ke kampung disambut baik.

Apatah lagi ramai yang sudah lama tidak pulang ke kampung. lebih Manis lagi dapat pulang berhari raya bersama keluarga tercinta. Perkongsian rakaman makluman ini telah meraih lebih 100 ribu tontonan dan 7,000 likes.

Rata-rata warganet memuji Hafiz Mahamad yang tidak lokek membantu orang ramai ini.

Best nye jadi org kaya boleh buat baik banyak 🥹 support bang 👍

YaAllah bagus nya ni tuan…semoga Allah s.w.t murahkan rezeki tuan..amin

Terbaik bro, terima kasih semoga dipermudahkan urusan dan sentiasa cemerlang dlm kerjayaan, happy saya tgk bro and the team 👍🏻

Alhamdulillah rezeki dari allah digunakkan utk dpt keberkatan..

Semoga abg Hafiz dan kak aina dimurah rezeki selalu dan diberi kesihatan y baik..amin²

Ya Allah sedih dn bangga tgk kebaikan saudara…smga saudara diprmudahkn segala urusan dn murah rezeki…aamiinn3x yarabbalalamin😳😳😳


Beto Kusyairy Dan Isteri Tunai Umrah, Rakan Artis Titip Doa & Warganet Tumpang Gembira!

Menjadi tetamu Allah tentunya menjadi impian buat kita semua. Peluang bermakna ini juga turut dikecapi oleh pelakon Beto Kusyairy dan diluahkan dengan rasa syukur melalui entri terbarunya.

Menerusi foto yang dikongsi dilaman instagramnya, Beto Kusyairy dan isteri telah berangkat untuk menyempurnakan ibadah umrah  pada Isnin.

Kapsyen “Bismillahi Allahuakbar..HambaMu datang menyahut panggilanMu ya Allah”.

Sementara itu meninjau di ruangan komen, rakan artis menitipkan doa agar  dipermudahkan segala urusan dalam menunaikan umrah buat pasangan suami isteri ini.

Begitu juga buat warganet, tak henti-henti menitipkan syukur dan mendoakan agar dipermudahkan urusan pelakon hebat ini dan isterinya ketika dibumi barakah.


Jangan Tunggu Waktu Cuti panjang Je, Ni ‘Ajaibnya’ Kerap Balik Kampung!

Selalunya orang akan tunggu cuti panjang untuk pulang ke kampung, barulah rasa puas hati duduk lama-lama ziarah ibu ayah. Kan? Kalau balik hujung minggu sahaja, masa terlalu terhad belum kira masa yang diambil di atas jalan untuk sampai.

Namun lain pula cerita dengan anak jiran yang seorang ini, apabila dia kerap pulang menziarahi ibu bapanya di kampung tanpa perlu menunggu cuti yang panjang.

Mari ikuti kisah yang dikongsikan semula oleh saudara Zairi Ibrahim daripada perkongsian Cikgu Abd Ghani Haron untuk sama-sama kita renung sebagai satu tauladan.

AJAIB KERAP BALIK KAMPUNG!

Sebuah renungan untuk kita.

Semasa membeli kuih untuk menyorok (bahasa Kedah untuk sarapan), saya terlihat seorang anak jiran saya yang tinggal di Seremban manakala orang tua masih di kampung.

Saya menegurnya, “Kerap balik kampung, tak menunggu raya atau cuti sekolah?”

SERIBU AMAL JARIAH DILAKUKAN TIDAK AKAN SAMA DENGAN SATU KUNJUNGAN…

Dia berkata, “Cikgu, walau seribu rakaat solat sunat saya kerjakan, walau beribu sedekah jariah saya berikan, walau seribu kebaikan saya tunaikan ketika saya berjauhan dari orang tua saya,

“tidak akan sama dengan satu kunjungan melihat emak ayah saya yang telah tua, tak akan sama dengan senyuman mereka berdua bila melihat saya melangkah ke pintu rumah,

“tak akan sama dengan renungan puas emak saya melihat saya menyuap nasi berlauk asam pedas, gulai batang pisang yang dimasaknya.

“Kepenatan, keletihan meredah hujan dan panas dalam perjalanan yang jauh, ratusan ringgit terkorban untuk petrol dan tol adalah pengorbanan yang tak ternilai pada sisi Allah hanya kerana untuk menggembirakan mereka berdua.

“Itu saya rasa lebih baik dari berehat di rumah di depan TV, memenuhi hobi dan sukan atau melangut di kompleks perniagaan di hujung minggu.”

SubhanALLAH…

JANGAN BERKIRA WANG RINGGIT UNTUK MENZIARAHI IBU BAPA

Jawapannya bagai satu tazkirah yang cukup bermakna untuk menjelas betapa besarnya ganjaran bagi pengorbanan seorang anak, bahkan ia melebihi jihad.

Pada anda yang berjauhan dengan ibu bapa, ambillah iktibar dari hal ini.

Jangan berkira wang ringgit, penat lelah untuk balik berziarah ibu bapa. Jangan tunggu raya, jangan tunggu cuti sekolah tetapi carilah ruang sekerap mungkin.

Jika tidak pun, buatlah panggilan untuk bercakap sepatah dua sebaik ada kesempatan.

LEBIHKAN ZIARAH IBU BAPA BERBANDING ORANG LAIN

Lebihkanlah memberi keutamaan untuk berziarah ibu bapa dari ziarah yang lain. Bagi anak yang tinggal dekat pun, kunjungilah ibu bapa seketika.

Emak saya dahulu yang tinggal berdekatan dengan rumah saya, akan bertanya jika satu hari saya tidak mengunjunginya.

Maka setiap hari saya In Shaa ALLAH, akan ke rumahnya walau sekadar berpusing motor di laman rumahnya dan dia mendengar bunyi motor saya, cukuplah.

Hanya orang yang telah tua akan merasai betapa mereka merindui anak-anak yang tidak terzahir dengan cara memeluk cium seperti zaman mereka kanak-kanak, tetapi memadailah dengan mengisi pandangan di mata tuanya.

RENUNG-RENUNGKAN LAH…

Saya bentangkan kepada anda untuk memikirkan dan mungkin anda boleh menyelami lebih jauh dengan membaca nukilan saya.

Pada yang masih ada ayah bonda, ziarahlah mereka sekerap kesempatan yang ada sementara kamu boleh melihat mereka.
Kepada ibu bapa kita yang telah pergi meninggalkan kita untuk selamanya, maka basahkan lidah mu dengan Zikrullah dan niat hadiahkan kepada mereka.

Semoga bermanfaat.

*Terima kasih kepada penulis asal,

Almarhum Cikgu Abd Ghani Haron yang memberi kesedaran kepada kami. ~Al-Fatihah~

Sumber: Facebook Zairi Ibrahim / Abd Ghani Haron


Pakai Timun & Aloevera Dah Boleh Dapat Kulit Gebu & Cantik. Ni Cara Nak Buatnya!

Tidak perlu berhabis untuk mendapatkan kulit wajah yang gebu dan sihat jika anda rajin amalkan petua penjagaan kecantikan ini. Maklumlah, nak cantik kenalah usaha dan bila dah cantik kenalah maintain.

Untuk itu, apa kata amalkan petua yang dikongsikan oleh Huda Seman atau lebih mesra membahasakan dirinya sebagai Mak Tok. Menurutnya, untuk dapatkan kulit wajah berseri hanya menggunakan dua bahan sahaja dan menariknya kos yang digunakan untuk hasilkan sendiri ramuan tersebut cukup murah.

Jadi jom kita lihat petua ini.

“Hehe betul mak tok dah buat bukan tuk floles jer, jerawat ke parut jerawat atau muke blackout kalu amalkan sure cantik.

“Rasenya dah ramai yang tau kan kan. Jum kite pakat buat dan cantik tuk suami korang.”

Bahan-bahan:

1/2 biji timun

Gel Alovera

Botol kosong

Penyagat buah

Penapis teh

Cara caranya :

2. Kemudian letakkan di dalam mangkuk dan campurkan dengan alovera. Kacau air timun dengan alovera hingga sebati.

3. Kemudian masukkan dalam dalam bekas spray dan simpan di dalam peti sejuk.

Cara pakai :

Ketika hendak tidur atau masa free spraykan sahaja ke wajah.


Bagi Anak Makan Ubat Pun Ada Caranya. Ibu Kena Tahu Ya!

Sesiapa ada anak yang tidak susah diberi makan ubat memang beruntung! Apa tidaknya, rata-rata anak ini memang sukar untuk diberi makan ubat, hingga ada yang akan menangis dan meronta-ronta. Malah yang lebih ‘bijak’ diluahkan bila disupkan ke mulut.

Sudahlah sukar memberi makan ubat, rupanya cafra kita beri kepada anak pun salah. Patutlah tidak sihat-sihat anak tersebut. Di sini melalui perkongsian Zida Elah ada menceritakan teknik yang betul memberi anak makan ubat yang diajar oleh seorang doktor.

Untuk ketahui lebih lanjut, kita baca perkongsian ini.

Rupanya Ni Cara Betul Bagi Ubat Cair Kat Anak.30 Tahun Hidup. Ni Baru Tahu!!!

Sumpah selama ni tengku tak tahu. Tengku dan suami bagi ubat dekat anak macam orang lain bagi jugak. Ambik picagari tu cucuk dalam botol ubat. Tarik. Suap kat anak. Lepas tu cucuk balik dalam botol lain. Rupanya salah.

Sampailah one day anak bongsu kami demam, batuk plus selsema. So bawak ke klinik swasta dekat bandar Dungun ni.

Masuk dalam bilik doktor. Tengku cakap anak kami no 2 ni senang sangat sakit. Selalu demam, batuk dan selsema. Tak macam si abang.

Bila doktor check katanya paru-paru Rifky ‘basah’. Memang masa tu die bernafas bunyi macam kahak dalam. Macam asma pun ade. Then doktor terangkan kenapa jadi camtu. Die cakap sebab susukan anak sambil tido. Bila anak sendawa dalam posisi baring. Susu automatik akan masuk dlm paru-paru die. Benda ni memang susah nak elak. Masalah ni akan jadi berulang-ulang sampailah anak dah besar dan pandai makan minum sendiri sambil main. Means dah bercerai susu.

Oohhhh…maka terhangguk-hangguklah kepala kami. Baru aku tahu. Rase macam kurang ilmu lak mase tu.

Lepas tu tetiba doktor tu tanya. “Biase bagi ubat kat anak macam mana?” Suami tengku dah buat muncung panjang hala ke tengku. Sebab bab suap ubat kat anak memang keje tengku.

“Suap macam biase la doktor. Pakai cucuk ubat tu. Celup tarik”. Doktor tu senyum. “Salah tu…..”

Macam ni caranya. Doktor terangkan kat kami satu-persatu. Lagi sekali ooooo…baru aku tahu.

Korang nak tahu caranya? Follow gambar ok. Senang je. Korang perasan tak selama ni ubat cair biasanya ade penutup transparent kat atas die tu. Penutup tu ade gunanya. Bukan hiasan tau.

Ini cara yang doktor tu ajar ye. Setiap kali nak ambik ubat. Tuang ubat masuk dalam penutup tu dulu. Sikit-sikit atau boleh ikut nombor kat penutup tu. Lepas tu baru tarik pakai picagari.

Kalau ade yang lebih WAJIB BUANG. Jangan masukkan balik dalam botol. Dan jangan sesekali main CELUP-CELUP PICAGARI dalam botol ubat.

Contoh: celup dlm botol ubat pertama. Bagi anak. Lepas tu guna picagari yang sama tanpa basuh bersih, celup lagi botol ubat kedua.

Ni lebih kepada step untuk kebersihanlah. Kalau anak dah besar boleh bagi dalam penutup tu terus. Macam Rifky kecik lagi. Jadi tengku pakai picagari. Nanti dah pakai basuh bersih.

Doktor tu kata once u celup-celup macam tu. Ubat tu dah takde fungsi dalam badan anak. Zero. Manfaat ubat tu dah hilang. Ibarat macam bagi air gula jelah kat anak. Yang mana you dah celup tu balik nanti buang. Simpan ubat baru ni. Ubat klinik i ni kalau u buat macam i ajar tadi. Boleh tahan 9 bulan dalam peti. 9 bulan luar peti. Kecuali antibiotiklah. Sebab yang tu tempoh singkat.

Maknanya kalau nak pakai picagari pun boleh. Tapi kalau 3 ubat. Sediakan 3 picagari. 1 ubat 1 picagari. Baru tak bercampur. Kalau nak pakai 1 picagari maksure basuh bersih sebelum celup.

Memang terkejut. Anak dah 2 baru tahu. Adoi. Tapi takpelah. Baik lewat dari tak tahu langsung kan. Alhamdulillah ilmu baru. Malam tu buat misi clearkan ubat cair anak dalam peti yang dah berzaman tu. Cehhh..takde manfaat rupanya. Buat semak je.

Tengku tak sure maybe orang lain akan bagi pendapat berbeza. Ini ilmu yg kami dapat beberapa minggu lepas.

So sekarang dah tahu kan? Tepuk dahi ke idok??? sesamalah kite ye. Tunggu ape lagi. Yang mana ubat dah berpuluh kali celup dalam peti korang tu boleh ler buang. Kesian kat anak.

P/s : please..sebelum komen baca dulu sampai betul2 faham. Jangan sensitif sangat. Point kat sini ialah tengku share cara yang seorang doktor berpengalaman kongsi dengan tengku. Jadi kalau korang lebih suka cara lain silakan.

Nak celup pakai picagari je. Lepas tu basuh bersih then celup lagi. BOLEH.

Nak tuang dalam penutup tu lepas tu bagi macam tu je. Tak payah pakai picagari. BOLEH.

Nak pakai 1 ubat 1 picagari. BOLEH.

Terpulang…..asalkan ubat tak bercampur dgn benda asing.

Gambar ubat antibiotik tu contoh sahaja. Sebab gambar tu je yang sempat ambik. Diulangi CONTOH. Kalau tak letak gambar nanti ade yang tak faham. Take note ye. Ubat antibiotik kena habiskan. Jadi boleh ambik pakai picagari terus. Sbb nak elakkan dari membazir. Nanti tak berkesan kat anak.

Pasal jangka hayat ubat tu. Itu yang doktor tu bagitau. Ade yang cakap tak betul. Wallahhua’lam. Mungkin lain pengeluar dan jenis ubat lain tempoh hayatnye. Boleh refer mereka yang pakar.

Kredit : Zida Elah


Tepung Jagung Sebagai Agen Pembersih. Rugi Kalau Ibu Tak Gunakan Kelebihan Ini!

Tepung jagung tidak sekadar digunakan sebagai bahan masakan tetapi tepung jagung mempunyai pelbagai kegunaan lain. Umumnya ramai antara kita hanya terbiasa menggunakan tepung jagung untuk membuat kuih atau dijadikan ramuan gorengan agar adunan lebih ranggup.

Pun begitu, tahukah anda sebenarnya tepung jagung juga sesuai untuk digunakan sebagai bahan pembersih. Nak tahu lanjut, di sini ada 10 kegunaan lain yang boleh dimanfaatkan oleh kita semua.

Taburkan serbuk tepung jagung ke dalam kasut untuk menyerap peluh dan bau yang kurang menyenangkan.

2.Pudarkan kesan kotoran pada fabrik

Kotoran yang terdapat pada material fabrik seperti darah, dakwat dan kesan terbakar seterika dapat dihilangkan dengan menggunakan campuran tepung jagung dan air. Lapisi permukaan kesan kotoran itu sedikit tebal dan biarkan ia mengering. Kemudiannya tanggalkan lapisan tepung jagung.

3.Bersihkan kesan air kencing bayi

Bersihkan kesan atau sisa air kencing bayi mahupun haiwan dengan melapisi permukaan tersebut dengan sebatian tepung jagung dan juga air. Biarkan ia mengering dan sental atau gunakan vakum.

4.Kilatkan kuali

Semasa anda memberus atau membasuh periuk dan kuali, tambahkan sedikit dengan serbuk tepung jagung untuk mengembalikan kilatan perkakas.

5.Bersihkan kesan lumpur

Untuk kotoran degil seperti lumpur ataupun kulat gunakan campuran 1 sudu makan tepung jagung, 1 sudu baking soda, 1 sudu jus lemon dan ¼ cawan air. Sapukan ke kawasan tersebut dan biarkan seketika. Bilas seperti biasa.

6. Pelembut kain

Alternatif untuk menggantikan pelembut fabrik, campurkan 2 sudu tepung jagung dengan ¼ cawan baking soda dan beberapa titis minyak haruman essential mengikut citarasa anda.

7.Pengilat perabot

Jika anda ingin membersihkan atau menggilap perabot kayu, tambahkan sedikit serbuk tepung jagung dan bahan cecair penggilat anda. Ia akan menambahkan kilatan pada permukaan perabot kayu anda.

8.Hilangkan kesan minyak

Untuk menyingkirkan kesan minyak yang terpalit pada kertas dinding anda, sapukan sedikit dengan serbuk tepung jagung dan dicampurkan dengan sedikit air. Biarkan ia kering dan sental sehingga hilang.

9. Bahan pembersih

Campurkan serbuk tepung jagung dengan air dan biarkan ia menjadi sebatian yang pekat. Bahan ini boleh dijadikan sebagai ejen skrub yang lembut dan praktikal untuk mencuci bahagian atas hud dapur, hob memasak dan sebagainya.

10. Hilangkan kesan contengan

Jika terdapat contengan krayon pada dinding anda, gunakan sebatian yang sama iaitu serbuk tepung jagung yang dicampur dengan air dan sapu pada dinding yang terkena kesan tersebut. Biarkan kering dan lapkan sahaja.

Sumber: Petua ibu


Sentiasa Bahagia Dan Hargai Peluang Ketika Ibu Ayah Masih Hidup. Mereka Pelaburan Akhirat Kita. Deep!

Sungguh besar pengorbanan ibu ayah membesarkan kita. Dulu mereka muda dan  bertenaga menguruskan anak-anak. Kini mereka tua dimamah usia. Anak-anak pula dahulu kecil, kini membesar, muda dan bertenaga. Malah sudah berkeluarga kini. Emak ayah kini sudah mempunyai cucu pula! Mungkin ada yang sudah bercicit.

Namun, kita usah sekali lupa jaga dan pengorbanan mereka. Selagi hayat di kandung badan, hargai peluang yang ada. Jangan sia-siakan waktu berlalu begitu sahaja. Sentiasa membahagiakan. Ia juga pelaburan akhirat kita.

Pagi ni, tiba-tiba saya teringat pada mak dan ayah saya.

Kata orang, nak belajar erti sayang, belajarlah dengan mak kita. Nak belajar erti pengorbanan, belajarlah dengan ayah kita.

2 insan ini tiada galang gantinya.

JASA SEORANG IBU

Seorang mengandungkan kita selama lebih 9 bulan. Sabar sungguh ke hulu ke hilir membawa kita dalam perutnya. Walau sakit, walau berat.

Bila melahirkan kita, sakitnya antara hidup dan mati. Putuslah ratusan urat demi nak menyelamatkan satu nyawa iaitu kita.

Selepas itu disusukan kita, dijaganya kita, ditatang bagai minyak yang penuh, diberikan perhatian dan kasih sayang sehingga kita dewasa. Taknak dilepaskan kita dari pemerhatiannya, seolah-olah kita ini anak kecilnya sampai bila-bila.

JASA SEORANG AYAH

Yang seorang lagi, nama kita dibinkan atau dibintikan kepada namanya. Sampai mati nama kita akan bergandingan dengan namanya.

Penat lelahnya, jerih payahnya, tetap kekal menjadi rahsianya. Taknak kita tahu dia tidak berduit. Sedaya mungkin akan dipenuhi permintaan kita. Walaupun untuknya terpaksa ditunda.

Di hadapan kita, tegasnya seperti singa. Di belakang kita, sentiasa merindu bila kita tiada. Bertanya khabar melalui ibu kita. Taknak dia dilihat lemah, walaupun dalam hatinya ada setaman bunga.

Itulah ibu dan ayah kita, sumber doa dan kekuatan utama kita. Selagi hayat kita atau mereka dikandung badan.

5 CARA BERBAKTI KEPADA IBU BAPA

Pagi ini saya nak berkongsi 5 cara terbaik bagaimana kita boleh berbakti kepada kedua-dua orang tua kita di dunia dan di akhirat :

1.Pastikan hati mereka sentiasa senang.

– Memberikan kebahagiaan kepada orang lain itu adalah sedekah. Lebih-lebih lagilah jika kegembiraan itu untuk kedua ibu bapa kita.

– Pernah ada seorang sahabat yang meninggalkan ibu bapanya dalam keadaan sedih untuk pergi berjihad, Nabi SAW menyuruhnya balik semula ke rumah.

Sabda Nabi SAW; Kembali dan buatlah keduanya tertawa seperti mana engkau telah membuat keduanya menangis [Hadith riwayat Abu Daud dan Nasaie].

2.Bercakap dengan perkataan paling lembut.

– Apabila bercakap dengan mereka, gunakan perkataan yang paling baik dan mulia.

– Jangan sesekali mencemuh, mengherdik mahu pun mengangkat suara sehingga mereka tersentak.

– Senyum dan bahagiakan mereka dengan percakaoan dan tingkah laku kita.

3.Merendah diri apabila berhadapan dengan mereka.

– Jangan sombong dengan mereka walau dalam keadaan apa sekalipun.

– Tidak layak untuk kita menyalahkan atau menyakitkan hati mereka walau pun jelas mereka bersalah dalam sesetengah hal dan kita berada di pihak yang benar.

– Tanpa mereka, siapalah kita. Tak terbalas jasa dan pengorbanan mereka melahirkan dan membesarkan kita.

– Sedaya mungkin, penuhilah hajat dan permintaan mereka ketika mereka masih hidup.

4.Bersedekah kepada mereka.

-Ramai yang tidak sedar, sedekah kepada ibu bapa itulah yang paling utama.

Firman Allah SWT; Mereka bertanya kepadamu tentang apa yang mereka infakkan. Jawablah, “Harta yang kamu nafkahkan hendaklah diberikan kepada ibu bapamu, kaum kerabat, anak-anak yatim, orang-orang miskin dan orang-orang yang sedang dalam perjalanan. Dan apa saja kebajikan yang kamu lakukan sesungguhnya Allah itu maha mengetahui [Surah Al-Baqarah, ayat 215].

– Nisbah ketaatan pula ialah 3 kali ganda kepada ibu berbanding ayah.

Ini jelas melalui pesanan Rasulullah SAW; Hendaklah kamu berbuat baik kepada ibumu, kemudian ibumu, kemudian ibum, kemudian barulah bapamu, kemudian orang yang terdekat dan yang terdekat.

5.Sentiasa berdoa untuk mereka.

– Doa yang paling ringkas sebagaimana yang disebut dalam Al-Quran ialah :

رَبِّ ارْحَمْهُمَا كَمَا رَبَّيَانِي صَغِيرًا

“Ya Allah, kasihanilah kedua ibu bapaku, sebagaimana mereka mengasihiku sewaktu aku masih kecil” [Surah Al-Isra, ayat 24].

Begitulah, 5 perkara yang boleh kita buat sebagai tanda dan bukti kebaktian kita terhadap ibu bapa kita.

IBU AYAH YANG MENINGGAL DUNIA

Selain itu, apabila mereka telah meninggal dunia kita hendaklah :

* Mendoakan kebaikan untuk mereka.

* Menyembahyangkan mereka (solat jenazah).

* Selalu meminta keampunan untuk mereka.

* Menyelesaikan hutang-hutang mereka.

*Melaksanakan wasiat mereka.

*Menyambungkan tali silaturrahmi dengan kawan-kawan rapat mereka.

JANGAN SIA-SIAKAN PELUANG KETIKA IBU AYAH HIDUP

Cukuplah dulu buat setakat ini ye….

Semoga kita mendapat manfaat dari perkongsian saya pagi ini.

Taglah FB anak-anak kita, adik beradik kita dan kenalan kita. Agar semuanya tahu dan mendapat manfaat.

Kerana kita semua punya ayah dan ibu. Itulah satu-satunya ibu dan ayah kita di dunia sehingga akhirat.

Jangan disia-siakan peluang yang ada ketika mereka hidup. Merekalah pelaburan akhirat kita, asbab untuk kita masuk ke dalam syurga.

– kita buat baik dengan ibu bapa kita, Allah hantar anak kita untuk buat baik pada kita –

#SHARE biar lebih ramai yang sedar…


Elak Penyakit Batu Karang Pada Si Bulus, Kena Galakkan Minum Air Selalu.  Ini Cara Yang Boleh Anda Lakukan!

Kita memang suka dengan haiwan yang satu ini, seronok bila dapat belai bulunya yang lembut ditambah pula dengan sikap si bulus gemar memanjakan diri. Namun, ada kalanya sukar untuk seseorang itu menguruskan kucing terutama sekali apabila sibuk bekerja.

Sehinggakan terlepas pandang perkara penting yang melibatkan kesihatan si bulus. Sebagai contoh, air bekas minuman yang tidak bertukar atau dicuci sehingga kotor berkeladak termasuklah dipenuhi dengan bulu dan juga habuk sekeliling.

Seperti mana manusia, air juga benda asas yang penting buat si bulus. Mendapat air yang mencukupi membantu tahap kesihatan kucing. Justeru, kualiti dan tahap kualiti air yang diminum oleh si comel patut dititikberatkan.

Pernah tak anda dengar tentang masalah batu karang atau masalah buah pinggang pada si bulus disebabkan oleh pengambilan makanan mengandungi garam yang tinggi atau makanan mengandungi pewarna. Selain itu, ada juga kucing yang jenis tidak gemar minum air dalam kuantiti yang banyak mengundang masalah ini.

Buat anda pemilik kucing, usah risau. Jom cuba beberapa tip yang dikongsikan ini. Moga bermanfaat buat si bulus anda!

Perbanyakkan Bekas Minuman

Letakkan lebih banyak bekas minuman di setiap sudut kediaman anda. Selain itu pelbagaikan bentuk, jenis dan warna bekas minuman yang boleh menarik perhatian si bulus. Letakkan satu sudut bekas yang besar dan satu sudut yang lain dengan bekas yang tinggi atau rendah atau boleh juga letak jenis yang berbeza seperti stainless steel, ceramik dan plastik. Ini akan mengundang minat si bulus untuk minum lebih kerap.

Tambahkan Air Pada Makanan

Selain itu menyediakan wet food untuk diberi pada kucing untuk mendapat air yang lebih, anda juga juga boleh menambahkan air pada dry food mereka.  Cuma kena pastikan yang kucing menggemari makanan tersebut. Ini cara untuk elak dari kucing berhenti makan. Anda boleh cuba Catit Chicken Dinner yang terdiri daripada 6 jenis variasi berbeza, antaranya Duck & Potato, Salmon & Carrot, Beef & Pumpkin, Tuna & Kale, Liver & Sweet Potato, And Tilapia & Green Beans.

Manakala Catit Fish Dinner pula adalah hidangan petang yang membantu mengisi tenaga mereka semalaman. Terdapat enam jenis variasi ikan lazat untuk menambahkan berat kucing anda. Antaranya perasa Tuna & Carrot, Salmon & Green Beans, Tilapia & Potato, Whitefish & Pumpkin, Shrimp & Green Beans, Crab Flavor & Pumpkin.

Selain itu,ada juga Catit Creamy sejenis snek berkhasiat untuk diet kucing anda yang boleh didapati dalam 4 jenis perasa iaitu Ayam & Hati, Salmon, Makanan Laut dan Tuna.

Drinking Fountain

Selain kaedah di atas, anda juga boleh menarik perhatian  si comel minum lebih banyak air dengan menyediakan bekas drinking fountain. Kebanyakan kucing kurang berminat pada air yang bertakung di dalam bekas sebaliknya mereka memilih untuk minum air yang mengalir. Jadi penggunaan drinking fountain amat membantu.

Flower Fountain by Catit  ini menggunakan konsep air mengalir yang menarik minat kucing untuk lebih kerap minum air. Ini menjadikan air kencing kurang pekat fungsi buah pinggang yang betul serta membantu mencegah pembentukan kristal yang boleh menyebabkan penyakit saluran kencing.

Catit juga menampilkan 3 tetapan yang berbeza; aliran air yang lembut, bahagian atas menggelegak dan aliran air yang tenang.  Justeru, bekas ini sesuai buat si bulus yang cerewet atau memilih.

Kecanggihan pada rekaan dan fungsi bekas minuman ini membuatkan ia antara produk terlaris pilihan semua pemilik kucing.  Tetingkap paras air direka berserta lampu LED bagi memberikan pencahayaan pada waktu malam.  Kedudukan air yang mengalir pada bahagian atas Petal Top akan memudahkan si bulus menikmati air walaupun bekas ini tidak diaktifkan.

Tidak seperti bekas air lain, penggunaan Flower Fountain ini dapat menjimatkan masa dengan sekadar menukarkan penapis air untuk suatu tempoh yang tertentu. Tiada cucian kerap yang diperlukan. Selain daripada itu, ia menggunakan penapis Triple Action BPA bagi memastikan aliran air sentiasa bersih dan kedinginan air dapat dikekalkan.


Redakan Pening Kepala Tanpa Makan Ubat, Dr Ni Ada Cara Mudah Boleh Diamalkan!

Pening kepala ramai mengganggapnya sebagai sakit biasa, dan selagi mampu bertahan tidak perlu pun untuk makan ubat bagi meredakannya.

Bahkan tahukah anda, sakit kepala yang ringan boleh dihilangkan sekiranya kita tahu teknik dan caranya. Ini sebagaimana yang dikongsikan oleh Dr Zubaidi Hj Ahmad ini.

PETUA BAGI MENGHILANGKAN PENING

Rasa pening kadang-kadang kita alami dalam hidup kita. Ia tidak berbahaya. Rasa pening ini kadang kala kita rasa seperti ‘kepala ringan’, rasa tidak seimbang tubuh da nada kala rasa seperti ‘mahu pengsan’.

Pening itu sendiri bukanlah penyakit. Ia adalah simtom (gejala atau tanda) seseorang itu mungkin mengalami masalah tekanan darah rendah, masalah lemah jantung, masalah saraf, masalah kekurangan darah merah, kekurangan gula dalam darah, jangkitan kuman dalam telinga, stroke, masalah penglihatan, migraine, kemurungan/keresahan melampau, kecederaan kepala, dan banyak lagi. Ia juga boleh berlaku akibat kekurangan air dalam tubuh (dehidrasi), terlalu banyak melakukan aktiviti fizikal, gegaran semasa dalam kapal terbang atau kenderaan darat (motion sickness), perubahan hormone dalam tubuh dan kesan sampingan dari ubat-ubatan sintetik.

Rasa pening yang biasa, selalunya cepat sembuh apabila kita berehat. Cuma kadang kala kita tidak tahan dengan keadaan seperti ini.

Nasihat saya ialah agar buat pemeriksaan doctor bagi memastikan bahawa pening yang dialami bukanlah suatu yang berbahaya.

Jika sudah mendapat pemeriksaan doctor, selalu pesakit akan diberikan beberapa ubat untuk mengurangkan rasa pening ini. Ia bukan rawatan sebenar hanya ubat yang membantu mengurangkan rasa pening.

Rawatan dan ubat sebenar akan diberikan jika seorang pesakit dikenalpasti mengalami penyakit tertentu. Dengan merawat penyakit tersebut, rasa pening akan hilang.

Bagi mereka yang tidak mahu menggunakan ubatan sintetik bagi mengurangkan rasa pening, saya mencadangkan beberapa cara.

1.Menarik nafas dalam. Ia adalah teknik yang terbaik untuk mengurangkan pening kerana ia akan membekalkan oksigen pada otak secukupnya, membuatkan sistem saraf menjadi relaks, dan dengan perlahan-lahan ia mengurangkan rasa pening.

a) Duduk atau baring dalam keadaan yang selesa.

b) Letakkan satu tangan pada abdomen, dan letakkan ibu jari dari tangan yang satu lagi untuk menutup satu lubang hidung. Tutup mulut.

c) Bernafas perlahan-lahan melalui lubang hidung yang tidak ditutup itu. Cuba bernafas secara maksima hingga terasa tangan yang menyentuh abdomen bergerak ke hadapan.

d) Tahan nafas dengan menutup kedua-dua lubang hidung. Tahan sehingga kita tidak mampu lagi bertahan. Kemudian lepaskan nafas perlahan-lahan melalui mulut (secarmeniup bibir).

e) Ulang langkah-langkah ini sebanyak 10 kali.

2.Minum air secukupnya. Dehidrasi akan menyebabkan rasa pening. Ia berlaku apabila kita jarang minum air, dalam cuaca yang sangat panas atau selepas melakukan aktiviti fizikal. Boleh minum air minum sedikit-sedikit, untuk mengurangkan rasa loya dan muntah.

3.Makan sedikit. Rasa pening juga boleh disebabkan oleh tahap gula dalam darah yang rendah, terutama pesakit diabetis. Bagi pesakit yang tiada penyakit diabetis, rasa terlalu lapasr juga boleh menyebabkan rasa pening. Jadi bila pening, boleh cuba makanan yang tidak pedas, berminyak dan masam. Makan sedikit bagi mengurangkan rasa pening. Saya mencadangkan pengambilan buah-buahan yang manis (bagi bukan pesakit diabetis) atau kekacang yang dapat memberikan tenaga segera.

4.Halia telah terbukti dapat mengurangkan rasa pening dan loya/muntah. Ia merangsangkan pengaliran darah pada otak, dengan ini mengurangkan rasa pening. Setengah inci halia dipotong dan diperah jusnya. Ia boleh dicampur dalam segelas air suam atau dalam segelas air the panas. Kepingan halia yang direndam dalam madu juga boleh diambil dengan cara menghisapnya perlahan-lahan.

5.Lemon mengandungi vitamin C, yang membantu meningkatkan daya tahan dan mengurangkan rasa pening dan loya. Ia membantu meningkat metabolism dan tenaga. Perahkan separuh buah lemon dalam gelas air, Campurkan sedikit madu sebanyak satu atau dua sudu. Minum 3 kali sehari.

6.Madu mempunyai kandungan gula bersama mineral dan enzim. Ini membantu meningkatkan tenaga. Campurkan dua sudu teh madu bersama dengan cuka buah-buahan (seperti cuka kurma atau cuka epal). Campurkan dalam segelas air air suam. Minum perlahan-lahan. Boleh campur dengan setengah inci kayu manis (cinnamon) dan diminum setiap hari.

7.Ginkgo Biloba. Ia adalah herba yang banyak dijual secara komersial melalui farmasi dalam bentuk kapsul. Ia adapat mengembangkan saluran darah dan mengurangkan rasa pening dan loya. Ia juga mengurangkan rasa berdesing dalam telinga. Dos yang biasa diambil ialah 40-50 mg, diambil tiga kali sehari.

8.Makan makanan yang sihat. Makan makanan yang sihat dapat membantu merawat rasa pening. Jika rasa pening itu disebabkan oleh kekuarangan sel darah merah (anemia), tekanan darah rendah dan kandungan gula rendah dalam darah, dengan memakan makanan yang sihat yang kaya dengan zat besi, vitamin A, folic acid dan fiber. Makanan yang sihat adalah makanan yang rendah gula dan lemak tepu.

Makanan yang kaya dengan zat besi seperti hati, tauhu, bayam, badam, kurma dan asparagus. Makanan yang kaya dengan vitamin C pula adalah oren, lemon, cili bengala, broccoli, anggur, dan bayam. Makanan yang kaya dengan folic acid seperti sayur-sayuran hijau, hati, pisang dan broccoli.

Jadi pemakanan yang sihat dapat membantu mengekalkan kesihatan yang baik dan mengurangkan rasa pening.

Semoga bermanfaat.

Jom tonton video menarik adik-adik Bintang Kecil di Scream Park Sunway Lagoon.

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


“Mama Kuat, Berani & Sanggup Tak Ada Apa-Apa Janji Anak-Anak Ada Semuanya.”  Luahan Hati Elfira Loy Buat Ibunya Cukup Menyentuh Hati.

Ibu dan anak ini sememangnya cukup rapat. Bakal mengakhiri zaman daranya, si anak baru-baru ini ada membuat luahan  perasaan mengenai ibunya di dalam laman instagram.

Luahan sempena hari jadi ibunya, ternyata setiap kata-kata Elfira Loy cukup menyentuh hati.

Dalam perkongsian tersebut, Elfira mengakui ibunya seorang yang sangat kuat, berani dan sangat caring kepada anak-anaknya.

“Dear Mama , i just want you to know that kakak paling bersyukur kerana Allah menganugerahkan ibu yang sangat kuat , brave & caring pada anak-anaknya . Mama sanggup takde apa-apa janji anak-anak mama ada semuanya. People might not know what you’ve gone through but Allah knows.

“I can already see your place in Jannah mama , Amin. Kakak akan selalu doakan Allah panjangkan umur mama supaya mama sentiasa ada disisi kakak untuk mendoakan kebahagian & kejayaan kakak. Because i know , all of the rezeki that i got is because of you.

“Thank you for always praying for us eventhough we are all very naughty. We will try to be better & better . Muah ?

“Kita semua ada ibu dan kita semua harus menghormati kaum ibu . How you treat other mothers reflects on how you treat your own mothers. So , be nice .
HAPPY BIRTHDAY MAMACAT.

Perkongsian gambar Elfira dan ibunya itu turut mendapat respond dari pengikutnya. Ada yang memuji akan wajah ibunya yang nampak muda sehinggakan mereka berdua seolah-olah kakak dan adik.


“Alhamdulillah Dapat Keluarga Mentua Baik, Terima Seadanya.” Kongsi Gambar Nikah, Netizen Puji Bertuah, Titip Doa Buat Zarina Anjoulie!

Zarina sebelum ini pernah berkahwin dengan lelaki berasal dari Brunei pada tahun 2015, namun bercerai setahun selepas itu. Hasil perkahwinan tersebut, mereka dikurniakan seorang anak lelaki iaitu Awangku Gabriel Martin Ezra

Rata-rata warganet memuji dan mendoakan semoga Zarina dan suami kekal bahagia sehingga ke akhir hayat. Malah, ada yang mendoakan Anju kembali berhijab seperti dulu.


“Risau Anak Tak Sekolah Dengan Betul Sejak Tahun Lepas.” Sekolah tutup tapi yuran Kena Bayar, Nabila Huda Luah Rasa!

Kementerian Pendidikan Malaysia (KPM) baru-baru ini mengumumkan  sesi persekolahan secara bersemuka yang dijadualkan bermula 20 Januari di seluruh negara ditangguhkan. Ini berikutan peningkatan  kes pandemik Covid-19.

Justeru, pelajar sekali bakal melalui situasi yang sama seperti Mac tahun lalu yang terpaksa belajar secara online. Sedikit sebanyak ini memberi impak terutama kepada sesetengah keluarga yang  tidak mempunyai kemudahan untuk sertai online class.

Demikian juga kepada  ibu bapa yang perlu memberi masa  memastikan anak-anak ikuti online class. Bukan itu sahaja,  terdapat kes yang mana ibu bapa perlu  membuat bayaran penuh untuk yuran sekolah anak-anak.

Baru-baru ini pelakon dan pengacara, Nabila Huda telah menyuarakan pendapatnya tentang isu pembayaran yuran sekolah anak-anak. Pelbagai reaksi dari netizen diterima dan kebanyakan mereka bersetuju dengan kenyataan yang diberikan oleh Nabila Huda.

Menerusi perkongsian di Instagram miliknya, Nabila Huda luahkan rasa kesal dan tidak adil kerana perlu membayar yuran sekolah hanya untuk online class selama 15 minit.

Dalam perkongsian tersebut Nabila mempertikaikan kenapa ibu bapa perlu membayar yuran jika tiada sesiapa pun menggunakan fasiliti sekolah dan hanya digunakan untuk membayar gaji guru.

Dalam masa yang sama, dia mengakui turut terkesan dengan pendapatan bulanannya memandangkan buat masa ini PKP sedang dilaksanakan dan tidak semua rumah produksi membuat penggambaran.

Jelasnya lagi, walaupundia sedar akan norma baharu yang terpaksa dilalui kini, namun sejauh mana keberkesanan kelas online buat anak-anak.  Namun ada sesetengah subjek perlu diberikan tekanan lebih untuk difahami. Memandangkan anak-anak perlu mengadap komputer riba untuk belajar, minat mereka dilihat semakin pudar.

Nabila juga turut menyuarakan pendapat pihak sekolah juga perlu bertolak ansur dan fahami situasi ibu bapa seperti mana ibu bapa faham akan situasi di mana gaji guru-guru perlu dibayar setiap bulan.

Ramai yang turut berkongsi pandangan yang dimuat naik oleh Nabila ini. Termasuklah selebriti.


“Mommy Minta Maaf Sayang, Berpeluh & Panas.” Percutian Mewah Rosak Gara-Gara Aircond, Ika Nabella Luah Rasa Kecewa!

Ika Nabella baru-baru ini berkongsi pengalaman yang mengecewakan apabila percutian pelakon ini bersama keluarga sepatutnya disambut gembira, namun menjadi sebaliknya.

Ini berikutan aircond di villa yang diduduki Ika Nabella sekeluarga tiba-tiba sahaja mengalami masalah tidak berfungsi. Yang paling terkesan dengan insiden itu adalah anak lelakinya, Noah yang terpaksa tidur dalam keadaan berpeluh dan panas.

Ika Nabella memuat naik pengalaman tersebut di Instagram Story miliknya baru-baru ini. Menurutnya lagi, percutian tersebut membuatkan dirinya berasa seperti ibu yang teruk kerana tidak dapat melakukan apa-apa hanya disebabkan kecuaian pihak lain.

Lebih mengecewakan apabila pihak pengurusan villa seolah-olah tidak mengendahkan aduannya dan membiarkan mereka sekeluarga berpanas sehingga jam 4 pagi.

“Dah tempah sebuah villa cantik di Janda Baik semuanya berjalan lancar sehinggalah kami perasan pendingin hawa di bilik Noah rosak. Panas. Allah uji bukan hanya pintu kaca saja rosak tak boleh kunci.

“Bowie cuba menghubungi pengurusan selama lima jam dan mereka membiarkan kami tertunggu-tunggu dengan alasan ‘saya minta penyelia usahakan’ dan hanya satu tick selepas berkali-kali panggilan telefon.

“Tak boleh buat apa-apa sebab biliknya tak ada pendingin hawa dan pintu tak boleh kunci. Saya harap mereka akan membetulkannya pada pagi nanti sebab saya dah belanja RM3,000 untuk anak saya tidur dalam keadaan tidak selesa.

Servis yang sangat teruk apabila anda membiarkan pelanggan menunggu lima jam tanpa tindakan apa-apa. Akhirnya kami menukarkan bilik Noah dan meletakkan dia bersama-sama dengan sepupunya.

“Bayangkan kalau ada bayi yang tidur dalam satu bilik seorang mengigau dan menangis, apa akan jadi kepada mereka semua?” kata Ika lagi.

Ika yang telahpun membayar lebih RM3000 demi menghadiahkan percutian khas tersebut untuk anak lelaki tunggalnya bersama sepupu yang lain. Bukan itu sahaja, Ika juga turut membuat pembayaran penuh ketika pendaftaram masuk.

“Noah terjaga pukul 2 pagi dan baru tidur balik. Allahu, untuk pertama kali dalam hidup saya pasang kartun untuk menenangkan dia daripada menangis sebab tidur bilik berkongsi ramai-ramai.

“Saya rasa seperti ibu yang teruk. Saya tak mampu lakukan apa-apa apabila anak saya kurang selesa kerana sikap orang lain yang pentingkan diri.

“Tak boleh buat apa-apa sebab biliknya tak ada pendingin hawa dan pintu tak boleh kunci. Saya harap mereka akan membetulkannya pada pagi nanti sebab saya dah membelanjakan RM3,000 untuk anak saya tidur dalam keadaan tidak selesa,” tambahnya yang memberitahu anaknya tidak selesa tidur tanpa penghawa dingin.

Hanya sempat melelapkan mata kurang daripada tiga jam, kongsi Ika lagi Noah bangun seawal pukul 7 pagi disebabkan keadaan tempat tidurnya yang kurang selesa.

“Rasa nak termuntah tak tidur lagi. I yang tua pun nak termuntah terus rasa tak sihat bila tak cukup tidur inikan budak dua tahun yang berjaga lebih pukul 2 pagi. Sedihnya…” tambahnya lagi.


Nak Murah Rezeki, Beri Hadiah Kepada Ahli Keluarga. Fahaminya Baik-baik!

Tidak dinafikan siang malam kita berkerja keras kerana ingin mendapatkan rezeki yang berganda-ganda untuk keluarga tercinta.

Namun terkadang terasa seperti rezeki yang dicari tidak lancar dan kehidupan semakin sempit.

Harusnya kita kena berbuat sesuatu agar masalah ini dapat diatasi dan sekali gus dimurahkan rezeki. Nak tahu lanjut, ikuti perkongsian mengenai cara menjemput rezeki yang boleh kita amalkan.

Nak murah rezeki, beri hadiah kepada ahli keluarga. Mudah sahaja, tak perlu pening-pening.

1. Tanya diri, kita simpan tak alamat adik beradik. Kalau ada, alhamdulillah. Kalau tak ada, minta hari ini juga.
– hantar makanan kepada mereka.
– yang simple-simple, kurma, pop corn, apa sahaja.
– lazada, shopee bersepah-sepah boleh hantar. Save terus semua alamat adik beradik dan emak ayah di situ. Klik-klik, bayar, settle.

2. Beri emak ayah duit poket specifically untuk beli barang dapur. Cakap kepada mereka “mak, abah duit ni untuk beli ikan ayam nanti, jangan buat benda lain.”
– mereka akan buat, dan akan sentiasa sebut sesama mereka “ayam ni beli duit anak ni,” dan mereka akan sentiasa doakan.

3. Berebut-rebut membeli dan memberi kepada mereka apabila mereka sebut sesuatu.
– ayah sebut rindu nak makan biskut sekian-sekian, berebut pergi beli.
– mak sebut dah lama tak makan itu ini, berebut dapatkan.

Kawan-kawan,

Cikgu saya pesan “memberi makan ini akan buat kepuasan hati. Perut berisi akan buat jiwa tenteram. Dan akan mula ditambah dengan keindahan berdoa.

Hadiah, makanan serta apapun untuk ahli keluarga adalah keseronokan.

Ia mengeratkan, ia menambah jalinan. Banyak-banyak berbuat jangan sesekali tertinggal.

Emak ayah, mentua, pasangan, menantu adik beradik, anak-anak, anak-anak saudara, ipar duai dan sebagainya, semuanya adalah ikatan yang Allah sayang. Jaga mereka, jaga hati mereka, maka Allah akan jaga kita semua.

Sales saya hari ini RM1.27 juta sehari (average). Saya bermula 12 tahun lepas dari RM40 sehari. RM40 x 30 hari, sebulan saya hanya dapat RM1,200. Saya tekad untuk beri hadiah kepada ahli keluarga 10% dari itu. Jadi RM120. Saya pun beli sahaja karipap kecil, popia simpul atau apa sahaja. Saya beli di gerai, bungkus dan hantar di pejabat pos.

Benda itu saya ulang sampai hari ini. Jika dulu hanya beli popia, hari ini saya dah belikan mereka rumah, kereta.

Rezeki memang untuk dikongsi, dan kita kena bermula dengan darah daging sendiri dahulu. Emak ayah, adik beradik.

Di situ akan banyak pertolongan dari Allah.

Benar, adik beradik ada banyak ragam. Lantaklah, tolong sahaja!

Kalau yang paling hampir dengan hati kita pun kita tak boleh nak tolong, bagaimana Allah nak kita tolong lebih ramai lagi?”

Begitulah.

Sumber : Khairul Hakimin Muhammad


Petua Nak Kawal Akhlak Dan Tingkah Laku Anak. Amalan Orang Lama Yang Kita Kena Buat.


Panggil Anak Tak Menyahut, Rupanya Telinga Kena ‘Tutup’ Dek Earphone. Hati-Hati Bunyi Bingit, Telinga Boleh Rosak!

Pernah tak panggil anak tapi diorang tak menyahut? Malah ada sampai dah panggil nama penuh tapi diorang buat ‘dek’ je sebab tak dengar telinga tengah pasang lagu.

Yang mana anak-anak suka sangat pakai earphone tidak kira waktu tu, tak kira la main game ke, dengar lagu atau tengok movie, mak ayah perlu tegur tau sebelum telinga mereka ada masalah! Nanti bila dah rosak, satu hal pula nak kena pergi ubati!

“Doktor, telinga saya macam pekak la”

“Saya tengok telinga adik ni tak tersumbat. Jangkitan telinga pun takda. Mungkin ada masalah gegendang telinga”

“Saya selalu guna earphone,kadang-kadang sampai sehari. Ada kaitan tak?”

Sudah jadi trend remaja zaman sekarang menggunakan earphone/earbud/headphone samada untuk dengar muzik, main games dan tengok movies. Stylo kan?

Lebih teruk ada yang guna sampai keesokkan paginya sambil tidur. Tahu tak penggunaan alat ini dalam jangka masa yang lama dan kuat boleh jadi pekak?

Pertubuhan Kesihatan Dunia(WHO) pernah melaporkan kira-kira 1.1 bilion penduduk dunia yang berumur antara 12 tahun sehingga 23 tahun berisiko mengalami masalah pendengaran kerana tahap bunyi yang tidak selamat daripada peralatan rekreasi(alat audio, konsert & tempat kerja)

Telinga manusia hanya mampu mendengar sekitar 20 Hz sehingga 20000 Hz (20kHz) dan jika ianya lebih dari itu, secara perlahan-lahan telinga akan mula hilang daya pendengaran.

Tanda-tanda seseorang itu mengalami masalah pendengaran bermula dengan beberapa tanda.

1⃣ Bila berada di tempat yang banyak bunyi (background noise), misalannya stadium, pusat beli belah, kenduri kendara dan orang sebelah bercakap, kita susah menangkap butir kata-katanya.

2⃣ bila orang menelefon kita tak dapat dengar dengan jelas dan terpaksa menukar telinga kanan ke kiri atau sebaliknya.

3⃣ bunyi suara budak menangis biasa tapi kita dengar terlalu kuat sedangkan bunyi menangis tadi biasa-biasa sahaja.

4⃣ Kita tak dapat menangkap bunyi datang dari arah mana, depan, belakang, kiri atau kanan/

Tip Elak Jadi Pekak Di Usia Muda

1⃣ Elak penggunaan ‘earbud’

Earbud mempunyai speaker kecil dengan kelantangan besar yang mampu memberikan kesan lebih besar pada pendengaran berbanding dengan headphone yang hanya dipakai di luar telinga. Gantikan penggunaan earbud kepada headphone.

2⃣ Tetapkan setiap penggunaan earphone tidak lebih dari 90 minit

Ramai yang tidak tahu bahawa penggunaan earphone/headphone akan menghasilkan gelombang elektromagnetik yang boleh mengganggu fungsi otak. Oleh itu, setiap 90 minit penggunaan earphone, kalian harus rehatkan telinga agar kesihatan telinga tidak merosot sehingga menjejaskan pendengaran.

3⃣ Beri masa rehat untuk telinga perbaiki kerosakan

Telinga kita memerlukan 16 jam untuk memperbaiki kerosakan yang disebabkan oleh bunyi kuat sepanjang malam.

4⃣ Tetapkan tahap bunyi tidak lebih dari separuh

Kekalkan penggunaan volume earphone pada paras 60 peratus atau kurang darinya. Biasakan diri mendengar bunyi dengan volume yang rendah kerana kekuatan bunyi melebihi 90 desibel hingga 15 minit secara berterusan akan menyebabkan gegendang telinga mengalami rosak yang teruk.

5⃣ Minimum Penggunaan Earphone

Bagi yang gemar memakai earphone 24 jam sehari, siang dan malam. Tabiat sebegini harus di buang, ingat telinga adalah salah satu anggota badan kita juga dan memerlukan rehat yang mencukupi untuk berfungsi dengan baik.


Nak Anak Berjaya Dunia Akhirat, Amalkan 21 Tip Dari Datuk Dr. Fadzilah Kamsah. Salah Satunya Haramkan Semua Perkataan Negatif!

As salamu’alaikum sahabat tersayang. Ramai yg mohon tip kaedah didik anak menjadi soleh. Pesan Nabi saw: Anak-anak yang nakal atau degil semasa kecil, akan menjadi org dewasa yg bijaksana. So tukar paradigma kita tentang anak kita itu. Fikir & kata2 ibubapa/ guru adalah DOA YG MAKBUL. Sabda Nabi SAW: Allah bertindak seperti mana yg di fikirkan oleh hambaNya.

Di antara perkara yg kita boleh lakukan utk bantu anak-anak menjadi insan yang soleh:
1. Sentiasa berdoa utk mendapat anak yang soleh. Doa itu senjata terpenting org yg beriman.
2. Didik anak tentang solat & ibadah yg lain sejak kecil. Setelah beri ingatan & amaran, wajar rotan anak yg tak solat di umur 10 thn. Ramai ibubapa yg rotan anak atas berbagai kesalahan, tapi tak sampai 10% ibubapa yg rotan anak sbb tak solat!!!
3. Biasakan anak mengamalkan sunnah2 harian– mkn & minum, amalan di bilik air, amalan berpakaian, tertib belajar, pergaulan, tertib tidur.

4. Pastikan anak-anak makan mlm sebelum maghrib spt yg Nabi saw sarankan supaya mudah belajar waktu mlm. Mkn malam lepas maghrib buat anak mudah letih & mengantuk bila belajar. Makanan hadam sekitar 1- 1 1/2 jam selepas makan. So anak boleh belajar dgn berkesan & fokus jika belajar 11/2 jam selepas mkn mlm. Pastikan anak kurang makan daging merah, banyakkan daging putih spt ayam & ikan. Daging merah buat anak irritable & agresif.

Pastikan mereka MAKAN BUAH SeBeLuM MAKAN NASI agar badan dapat serap Vitamin C yang ada dalam buah-buahan.

Vit C membantu tenangkan fikiran anak di samping jaga kulit. Mkn buah selepas mkn nasi adalah amalan yg sia2 sbb badan tak dpt serap nutrien dlm buah2an bila perut dah kenyang!
5. Banyakkan memeluk & memuji anak2. Anak yg sering di peluk & di puji/ belai akan tenang, kurang degil, rasa selamat & di sayangi & tak perlu nak buat nakal utk tarik perhatian ibubapa.
6. Pesan kpd anak utk menghadap Qiblat semasa belajar/ mengaji. Ini akan tingkatkan keberkatan dlm belajar.
7. Beri anak supplemen yg dpt menguatkan minda, tenangkan fikiran & stabilkan emosi. Cuba dapatkan EXCEL SUPREME atau supplemen lain mengikut pilihan anda.
8. Cari peluang berjumpa guru2 anak di Sek tempat dia belajar. Minta nasihat & bimbingan ttg cara nak bantu anak belajar di rumah.

9. Bacakan di kepala anak: Fatehah, ayar qursi dan surah al Insyirah utk rangsang otak & memori anak dan jadikan dia anak yg tenang, baik akhlak, rajin ke sek & pintar. Bacakan waktu mlm masa anak nak belajar atau waktu anak nak pergi ke sek atau bila2 masa yg sempat.

10. Elakkan anak memakai pakaian berwarna merah atau orange. Ikut kajian, warna merah dan orange akan rangsang anak jadi agresif dan hyperaktif.
11. Suruh anak tidur mengiring kekanan agar otak jadi lebih pintar, puas tidur & ikut sunnah Nabi.
12. Pastikan rezki yg ibubapa terima benar2 berkat dgn mengelakkan perkara haram & syubahat & keluarkan zakat pendapatan & zakat emas perak jika berkenaan. Rezki yg kurang berkat juga jadi punca anak jadi agresif & extra nakal.
13. Kenali kwn2 anak & ziarah ke rumah mrk utk berkenalan dgn ibubapa kwn2 anak.
14. Doakan guru2, kwn2 anak & jiran kita agar cemerlang & soleh. In sya Allah akan di aminkan Malaikat & Malaikat akan doakan kita MENDAPAT APA YG KITA DOAKAN UTK ORG LAIN!
15. Anak tak ingat apa yg ibubapa tuturkan, tapi anak mudah ingat apa yg ibubapa pamerkan. Justeru, ibubapa wajib pamerkan amalan & peribadi yg Allah redha.
16. HARAMKAN SEMUA PERKATAAN NEGATIF (spt bodoh, jahat, degil, malas, bengong, goblok!) dlm rumahtangga. Kata2 ibubapa merupakan doa!
17. Padam semua kata-kata negatif yang pernah di sebut kpd anak2 dgn memohon maaf & memuji anak dgn jelas. Cthnya: Abah minta maaf sbb kata kamu bodoh. Sebenarnya anak abah ni pandai– buat homework sblm abah suruh, solat sblm ibu berleter, layan adik dgn baik & tak herdik2. Ikut kajian psikologi: Satu pujian yg jelas akan MEMADAM 300 KUTUKAN YG LALU! Maha suci Allah SAWT.
18. Ibubapa takkan mampu MENGUBAH ANAK2! Tapi bila ibubapa berubah, Allah akan ubah anak2. Justeru, ibubapa overhaul diri secara bersepadu agar Allah ubah anak2 jadi hebat & cemerlang.
19. Ibubapa JGN MENGHARAP ANAK2 BERUBAH, SBLM IBUBAPA BERUBAH DULU!
20. Setelah melakukan yg terbaik mengikut kemampuan, KITA BERSERAH KPD ALLAH SWT.
21. Saya BERPESAN KPD DIRI SAYA & KPD SEMUA SHBT TERSYG UTK SAMA2 BERUSHA utk mendidik anak menjadi anak2 yg Allah redha. Aameen, wassalam.

Selamat mengamalkan tip yang sangat bermanfaat ini.


Order Makanan Secara Online, Sekali Ayah Sendiri Yang Hantar.  Anak Tetap Bayar Harga Makanan Macam Biasa!

Memesan makanan menggunakan perkhidmatan Food Panda boleh dikatakan suatu kebiasaan buat kita pada masa kini. Apatah lagi pada masa pandemik ini, kalau boleh memang kurangkan untuk keluar rumah. Kalau nak makan apa yang teringin hanya memesan sahaja secara dalam talian.

Baru-baru ini tular juga satu video yang dikongsikan oleh seorang remaja apabila membuat pesanan makanan segera secara online, tidak menyangka penghantar makanan tersebut adalah bapanya sendiri.

Menurut pemilik video ini, @aniezelizza sebelum menempah makanan ibunya mencadangkan menggunakan nombor ID tertentu dipercayai milik si bapa, namun beliau tidak berbuat demikian.

Tanpa disangka ayahnya yang menghantar pesanan makanan ke rumah mereka. Biarpun dikendalikan oleh bapa sendiri remaja tersebut tetap membayar harga makanan segera itu lebih daripada jumlah asal.

Meninjau di ruangan komen, turut berkongsi pengalaman yang sama bila mana penghantar makanan yang dipesan dihantar dikalangan ahli keluarga. Kejadian tersebut ada yang merasakan lucu


Hidup Ini Usah Berebut Harta Pusaka, Usaha Sendiri Cari Aset Sendiri, Ibu Ayah Jadi Utama Dihati, Barulah Rezeki Melimpah Tak Berhenti.

Apabila duit jadi ‘tuan’ dalam diri, tanpa kita sedar ia menjadikan kita seorang yang mementingkan diri. Hinggakan ada yang menjauhkan diri dan lupa ikatan saudara.

Begitulah yang terjadi kepada segelintir kita yang berebut harta pusaka. Lebih mementingkan kebendaan. Malah ada yang mengabaikan tanggungjawab kepada orang tua di kampung.

Sebagaimana perkongsian ini, sungguh bermanfaat untuk renungan bersama. Moga jadi iktibar.

Usah berebut harta pusaka

Pesan kat adik-beradik…
Bila dah besar, dah ada keje, dah ada pendapatan, dah ada duit, cari harta sendiri…beli rumah, beli tanah, beli aset. Bagi ada harta dgn nama sendiri…
Jgn direbutnya tanah sekangkang kera dikampung tu nnt…jgn disebabkan harta tak seberapa itu, kita adik beradik bergaduh, bermasam muka…

Tak guna…
Kita ni sulung ke, kita ni lelaki ke, nnt bahagian kita lebih dr adik beradik yg lain ke, jgn pikir, jgn berharap…jgn letak target yg kita nak rumah, kita nak tanah, kita nak kebun atau kita nak sawah…

Utama jaga orang tua

Jangan..
Sebab nnt bila tak dpt, kita mula la nk marah, nk bergaduh dan nak menuntut…walhal ketika “harta” tu ada, bukan kita yg jaga, bukan kita yg usahakan, bukan kita yg berbakti…tup2 bila harta tu dh tiada pemiliknya, kita nak sgt2 “hak” kita…
Hak apa yg kita nak? Hak apa yg kita tuntut? Kita berhak ke?

Usaha sendiri utk kumpul harta sendiri tanpa perlu meletakkan harta pusaka sebagai matlamat kita, cita2 kita.

Yang lebih utama ialah menjaga ibubapa kita, baik sihat mahupun sakit tanpa perlu mengharapkan apa-apa dari mereka.

Ini tak, kita buat mereka seperti bola…sekejap pass sana, sekejap pass sini…
Kita sebagai anak yg perlu bagi “sesuatu” kpd org tua kita dan bukannya menunggu dan berebut “sesuatu” hasil penat lelah mereka…

Kalaulah kita berebut menjaga org tua kita sebagaimana kita berebut harta pusaka, mesti untung org tua kita kan…tapi byk yg jadi bodoh dan hilang akal hanya disebabkan sesuatu yg bernama “harta pusaka”…
Time sakit tak nak jaga, time dah tiada datang menuntut pula.

Kredit kpd: Pakar diari hati


“Tak Habis Beratus Pun Duit…” Suami Ini Kongsi Cara Nak Isteri Happy Tanpa Keluar Duit

Siapa yang tak sayang bini kan, kata-kata yang biasa kita dengar apabila seorang suami begitu sayangi isterinya. Malah ada yang sanggup berhabis untuk memenuhi permintaan isteri, asalkan cinta hatinya happy.

Tetapi, itu dulu, jika sebelum anak ramai. Setelah dah beranak pinak tentu, sejumlah perbelanjaan diperuntukkan untuk anak-anak. Situasi ini kadang-kala buat hati isteri terusik, sedik gitew.

Bagaimana pun, hati perempuan tetap ‘cair’ jika ada suami yang pandai mengambil hatinya tetapi bukan wang ringgit tau, tetapi dengan cara ‘tawan hatinya’

_______________________________________________________________________

5 CARA BAGI ISTERI SAYANG KETAT-KETAT

Ada member termenung panjang. Jauh. Macam masalah besar nak mati.

Kita tanya lah kenapa. Masalah wife dia macam tak happy dengan dia je rupanya. Alah hai. Lepas tu dia duk pening fikir nak beli apa untuk wife dia. Nak kasi wife dia happy.

Itulah. Banyak sangat tengok drama. Laki orang belikan kereta, kau nak beli kereta.

Laki orang bawak bini pergi Italy beli perabot, kau nak bawak isteri pergi Italy juga. Nilai 3 kau tak pandang.

Eh, ni. Kau tahu tak, nak tambat hati isteri, tak perlu modal beratus dan beribu ringgit bhai. Serius.

Memang lah, keluar duit banyak-banyak untuk isteri tu bagus. Semua isteri suka. Yang tak kahwin pun tetiba nak jadi isteri kau bila bab duit ni.

Ini kes lain. Ini masalah kalau kau tak ada duit, tapi kau nak isteri kau happy dengan kau. Macam mana?

Ok, ada beberapa cara. Kira tips lah ni aku kongsi :

KEMAS RUMAH.
– Hari minggu apa salah kau ringankan tulang, tolong kemas rumah. Lap dapur, lap tingkap. Sapu lantai, mop.

Kau hembus lah ayat ni, “Sayang duduk rehat je. Biar abang bersihkan rumah. Sayang main lah phone tu sampai habis bateri.”

Confirm dia ketawa dan makin sayang kat kau. Cuba lah!

BASUH BAJU
– Sesekali kau main gila. Kau kutip semua baju kotor kau, baju kotor wife kau dan anak-anak, kau basuh. Kalau boleh bra dan panties dia pun kau basuh sekali.

Tapi kau tanya dulu lah yang mana boleh basuh sekali, yang mana kena asingkan. Naya beb kalau rosak pakaian dia!

Dah kau malas juga, kau sumbat je kat dobi layan diri. Dah kering kau suruh dia lipat. Kau cuba, berbunga hati dia bang!

MAKAN
– Part ni kalau kau malas, kau hangkut je diorang makan luar. Atau bahasa baru akak-akak bawang, ‘gantung kuali’ .

Tapi, kalau kau nak soswit, kau google apa masakan yang murah, yang senang dan mampu kau masak. Alah masak sardin takkan kau tak tahu, kan? Malu je.

Isteri kau masuk dapur nak jenguk, kau halau! Kan nampak comel bila kau dengan perut buncit pakai apron kat dapur masakkan untuk family kau.

Dah siap masak kau panggil diorang makan. Kau angkat tudung saji sambil kau berdiri atas kerusi jerit ‘suprise tadaaa!’. Sampai jiran sebelah rumah kau terkejut. Kau pun ketawa sekeluarga.

URUT
– Bab ni best. Sambil tengok tv tu kau raba-raba lah belakang dia. Picit bahu dia. Tumbuk sedas dua.

Kau kata ke isteri kau, “kesian sayang. Penat ya jaga abang dan anak-anak. Biar abang urut ya?”

Sambil urut tu kau tanya lah pasal hari dia, kerja dia, apa masalah dia.

Urut ni kalau kena cara, ‘happy ending’ kau tahu. Tak faham sudah lah. Dasar slow.

ANAK-ANAK
– Bab ni kau kena kuat dari segi mental dan fizikal. Anak beb, bukan dia tahu mak bapak dia penat ke apa. Dia tahu nak perhatian, nak bermanja saja.

Kau layan anak-anak. Bagitahu anak, isteri kau penat. Jangan ganggu. Bila isteri kau dengar, dia rasa dihargai bang! Betul.

Nah. 5 cara aku kongsikan. Tak habis beratus pun duit kau, kan?

Dah ramai pun buat benda ni tapi aku cerita juga bagi yang belum tahu. Ada juga yang dah tahu tapi biasa lah, ego. Buang lah ego tu sikit. Janji family kita bahagia. Khennn?

Cuba-lah!


Menu Minum Petang Paling Mudah, Buat Kek Butter Cheese Coklat Rice Confirm Jadi!

Tak tahu nak buat apa menu petang hari ini, asyik masak goreng-goreng aje apa kata masak kek.

Walaupun orang kata masak kek ni, banyak bahan tapi ada juga kek yang hanya menggunakan bahan yang simple. Paling penting nak buat mudah dan gerenti jadi.

Masak dan makan panas-panas memang licin makan satu keluarga!

Jom ikuti resipi mudah ini.

Memandangkan post semlm ramai yg minta resepi..ok hari ni sis nak kongsi resepinya. Jangan tak buat pula..senang je,nanti boleh kongsi kat sini bila dah buat..ok
•Sis tulis ikut urutan yg mn masuk dulu ya.

Kek butter cheese coklat rice

1)1 cawan gula halus
2)1 cawan butter
3)4 biji telur saiz A
4)250 gram cheese
5)1 s/k esen vanilla
6)2 cawan tepung kek
7)3 s/b susu pekat Manis
8)2 s/b atau lbh coklat rice

Cara penyediaan:

Masukan bahan-bahan mengikut urutan. Gula halus dan butter dipukul sehingga kembang menjadi putih.

Kemudian masukkan telur. Pukul sehingga sebati. Masukan cheese, esen vanilla, tepung, susu pekat manis dan akhir sekali coklat rice. Tepung dimasukan sedikit demi sedikit.

*Bakar pd suhu 170°c
*40 – 45 minit(bergantung pd oven)
*Saiz loyang bergantung pada adunan. Jangan terlalu besar,nanti kek  tak tinggi dan kering.

Selamat mencuba


“Tak Nak Susahkan Awak Dunia Akhirat” Sebak Nukilan Noorkhiriah Sempena Anniversary Ke-16

Dah menjadi kebiasaan buat pasangan suami isteri memberi kejutan atau meluahkan bait-bait indah buat yang tersayang terutamanya ketika pada hari-hari penting seperti ulangtahun perkahwinan.

Hari ini, pelakon Noorkhiriah menyambut ulang tahun perkahwinan ke-16 bersama suami tercinta, Azfaizul Ahtan.

Perkara ini dikongsikan sendiri di laman Instagram miliknya. Dalam perkongsian tersebut,   Noorkhiriah atau nama lengkapnya Noorkhiriah Ahmad Shapie, 43, telah menitipkan ucapan istimewa yang menyentuh hati buat suaminya sempena meraikan ulang tahun itu.

Menurutnya, selama hidup bersama banyak pengorbanan dan kebaikan yang dilakukan untuk keluarga mereka.

“Pakaian suami adalah pakaian isteri.. Genap 16 tahun awak jadi imam saya di Jumaat yang lagi berkat ni.. Kurang lebih saya minta maaf.. Saya ini banyak salah dari betul..

Korang doakan akak dan suami till jannah. Semoga Allah angkat dan makbulkan doa kalian. Untung saya dapat awak..dan jangan rugi dapat saya, maklumlah kadang saya menghiburkan kadang memeningkan..

“Semoga Allah membalas segala kebaikan awak di dunia dan akhirat pa..ikhlas dari tulang rusuk kiri,” ucapnya dalam entri tersebut.

Dalam kemas kini berbeza Noorkhiriah terus membuat muat naik khas buat suaminya yang memberitahu sehingga kini kasihan kerana terpaksa menanggung dosanya sebagai isteri.

“Terus doakan saya Pa (panggilan buat suaminya). Sakitnya bila awak terus menanggung dosa saya. Semoga Allah Tarik saya ke jalan kebenaran. Saya tak nak susahkan awak dunia dan akhirat,” harapnya.

Noorkhiriah berkahwin dengan Azfaizul Ahtan pada 11 November 2006 dan dikurniakan dua cahaya mata lelaki iaitu Muhammad Hudhaifah dan Muhammad Yusoff.


Begini Cara Fahami Isteri, Barulah Rumahtangga Makin Bertambah Kasih Sayang

Fahami Wanita Fahami Rumahtangga

Satu kapal dengan 2 nahkoda masih boleh menyeberang lautan tapi pasti terumbang ambing kerana kepincangan arahan sorang arah ke kiri, sorang arah ke kanan. Akhirnya karam di lautan.

Kapal ibarat sebuah keluarga, tidak boleh ada 2 pemimpin, tidak boleh ada 2 “Decision Maker” hanya sorang sahaja yang berhak memimpin keluarga iaitu suami. Tapi tak bermaksud suami boleh mengabaikan semua keinginan dan kemahuan isteri bulat-bulat.

Nak bina sebuah keluarga yang harmoni kena ada “Win Win Situation” antara suami isteri. Bukan keluarga “Paratisme” hanya sorang je menang, suami sahaja yang senang isteri buat semua kerja.

Fahami apa kemahuan seorang isteri baru suami tak lupa diri lepas ni. Seorang isteri mahu 6 perkara ini dari suami mereka.

1. Mahu di Sayangi

▪Isteri garang macam singa atau kasar macam kertas pasir ni hanya luaran sahaja, hakikatnya hati seorang wanita sangat lembut dan mahu di sayangi.

▪Suami jaga tingkahlaku, jaga percakapan dan jaga emosi anda dengan isteri kerana hati seorang wanita seperti “Sponge” letak air dia serap, bila di perah ia keluar. Sangat mudah rasa di sayangi juga sangat mudah rasa sedih kecewa.

▪Wanita datang dari tulang rusuk lelaki yang pendek dan bengkok, tidak di pegang ia tetap bengkok tapi jika di cengkam kuat ia patah. Perlu di pegang dengan kasih sayang baru ia kuat menahan badan manusia.

2. Mahu di Fahami

▪Ya ada je wanita yang boleh berdikari sekarang. Tak perlu sang laki untuk bantu mereka boleh buat semua sendiri. Jaga anak, bekerja dalam masa yang sama urus hal ehwal keluarga.

▪Tapi suami faham ke isteri buat itu semua kerana apa? Bukan sebab suka, minat, hobi atau bosan duduk je tapi mereka buat sebab nak bantu suami, nak ringankan beban suami dan sebab mereka sayang keluarga dan tak mahu perkara buruk berlaku.

▪Fahamilah isteri anda, insyaallah takdir lebih memahami anda lepas ni.. barulah kita tak cepat melatah bila di timpa musibah.

3. Mahu di Dengari

▪Setiap isteri hanya mahu suara hati mereka di dengari setiap keluhan, pendapat dan keinginan dari suami mereka. Cukup sekadar di beri peluang untuk menyampaikan dari terbuku di hati.

▪Cakap sikit je suami dah melenting. Itu yang isteri jadi nak luah mati mak, tak luah mati bapak, akhirnya mati akal sebab kerap bermain-main di fikiran sehingga terlalu stress dan kena Pulmonary Embolism (meroyan)

▪Suami yang mampu merendah diri dan sopan adalah suami yang pandai simpan ego depan isteri. Hanya keluar jika darurat sahaja.

4. Mahu di Hargai

▪Suami yang getlemen tahu menghargai pengorbanan isteri walalupun sekecil zarah. Berani berkata “nasib baik ada isteri”, bukan mengaku kelemahan diri tapi berani mengaku kelebihan isteri.

Guna pujian untuk meluahkan penghargaan tu. Contoh :

“Nasib baik syg pandai memasak, boleh kurang sikit belanja rumah makan luar?”

“Alhamdulillah, abg dapat isteri yang pandai urus anak-anak”

“Abg berterima kasih sangat dengan syg sebab sudi guna duit bisnes bantu abg bayar bil, nanti abg ganti ya”

Pesan untuk suami :
Dapat isteri yang banyak membantu bukan alasan untuk jadi malas dan lupa diri, sebaliknya jadikan ini pemangkin semangat untuk jadi lebih rajin dan maju dari isteri. Malulah makan hasil peluh isteri!

5. Mahu di Percayai

▪Buruk atau baik pasti ada punca ia berlaku kerana “pokok tak akan bergoyang sendiri kalau tiada angin”. Bagi suami yang memahami isteri pasti mudah untuk mereka percaya. Dah percaya barulah suami tak risau bila berjauhan terutama yang PJJ.

▪Kepercayaan perlu di perolehi, anda tak boleh dapat hanya dengan praktis semata-mata. Kepercayaan muncul saat di uji dengan satu keputusan yang sukar.

▪Nak kepercayaan dari pasangan masing-masing kenalah berani terima keputusan yang sukar, mulakan dengan teknik “Jangan Simpan Kentut”. Bukan senang manusia nak mengaku bila kentut.

6. Mahu di Perhatikan

▪Isteri mahu mata suami tertumpu pada isteri sahaja 24 jam sehari kalau boleh kerana lumrah seorang wanita mereka dambakan perhatian, lebih-lebih perhatian dari suami mereka.

▪Siang masing-masing dah bekerja seharian, tak dapat bertentang mata. Jangan pula malam hari berkepit dengan HP kerana jika wanita rasa suami kurang beri perhatian pada mereka “Self Confidence” wanita akan menurun boleh sampai kemurungan.

▪Mereka mahu jadi “Top Priority” dalam hidup suami. Tu sebab ramai wanita sukar menerima bila dimadukan.

Suami yang gagah perkasa tidak jadi lemah hanya dengan buat isteri tersenyum.

Suami adalah “Hero Akasia” seorang isteri bukan bawa watak “Antagonist” di rumah untuk di benci.

Tiada manusia sempurna di dunia, carilah hingga ke hujung dunia tak akan jumpa tapi keluarga yang sempurna banyak..

Kerana indahnya “Perfect Family” ialah tiang keluarga (suami isteri) saling menahan bumbung dari jatuh.

P/s : Nak mula keluarga mudah tapi jangan ambil mudah bina keluarga yang bahagia, sebarkan ilmu ini dengan pasangan dan rakan anda supaya mereka pun ambil serius hal rumahtangga.

sumber: FB MohdFhais


“Makin Tua, Banyak Nikmat Allah Tarik” – Bonda Rozita Ibrahim Berazam Nak Sihat, Tak Nak Susahkan Anak

Usahawan, Rozita lbrahim atau lebih mesra disapa Bonda Rozita menitipkan kata nasihat khususnya golongan berusia untuk sentiasa menjaga kesihatan.

Perkara tersebut dikongsikan menerusi akaun Instagramnya dan turut menyuarakan pandangan supaya memperbanyakkan amalan kebaikan dalam hidup.

“Makin tua, banyak nikmat Allah tarik. Nikmat kesihatan, nikmat kecantikan nikmat makan! Selalu rasa sunyi sebab Allah mendidik kita tentang kematian, alam barzakh.

“Elakan buat dosa dan banyakkan amal kebaikan kerana mati & sakit, tua itu adalah sgt pasti, jangan mati dalam kebencian manusia jauhkan murka dan kebencian Allah.

“Semua tu membuatkan kita faham erti berjaga-jaga pada apa nikmat hari nil Bonda dah tua ni tak boleh banyak makan petai, durian, ikan bilis… apa saja saya share ialah peringatan pada yang sihat!” tulisnya.

lbu kepada usahawan kosmetik terkenal Datuk Seri Aliff Syukri ini seterusnya mahu berazam untuk sentiasa menjaga kesihatan meski usia semakin meningkat.

Jelasnya, adalah sangat penting untuk warga emas menjaga kesihatan supaya tidak memberi bebanan kepada anak sekiranya ditimpa jatuh sakit kelak.

“Sistem imun makin lemah.! Sebab pertahanan badan kurang maka saya cari solusi untuk sihat dan aktif! Saya tak nak anak-anak ziarah saya di hospital, menyusahkan anak-anak memang saya tak nak.

“Saya berazam nak sihat, cukuplah melihat pengalaman jaga ahli keluarga sakit. Sepupu saya ramai yang mati muda sebab sakit makan tak berjaga sejak kecil. Sebab ambik banyak gula, susu pekat manis, air tin dan banyak lagi! Sedih & susah pergerakan” tulisnya lagi.


Tengah Bulan Gaji Hampir Habis! Lelaki Ini Kongsi 5 Amalan Elak Duit Cepat Susut Dan Kekal Tenang.

Bagi yang bekerja setiap bulan sudah tentu setiap awal bulan akan menerima gaji. Setelah melakukan pelbagai urusan pembayaran yang wajib seperti rumah, kereta dan insuran.

Manakala yang tinggal adalah untuk perbelanjaan harian lain. Bak kata orang duit yang ada cukup-cukup untuk kegunaan keluarga sebulan.

Jika mengalami situasi ini, hati mana yang tidak risau, mau kusut jadinya. Memang tak senang duduk dibuatnya.

Namun sebagai orang Islam, setiap masalah ada penyelesaiannya. Ingatlah bahawa kita bukan hamba kepada duit.

Nak tahu caranya supaya hati kekal tenang, ikuti perkongsian oleh Md Azhari Daud

5 amalan yang kena buat

Tip 1
Setiap kali kita terima duit, asingkan kepada 3 bahagian iaitu untuk kegunaan, simpanan dan sedekah.

Duit sedekah boleh disedekahkan setiap hari atau setiap Jumaat ataupun setiap hujung bulan.

Terpulang pada pemberi sedekah. Sedekahkan setiap hari amatlah digalakkan.
Sekiranya lakukan perniagaan dalam talian, duit keuntungan juga dibahagikan kepada 3. Duit modal jangan diusik kerana itu kegunaan untuk membeli barang perniagaan.

Tip 2
Sekiranya setiap hari sudah ada duit untuk simpanan, maka setiap hari perlu ke bank untuk menyimpan. Masukkan ke akaun bank tertentu.

Zaman sekarang mudah untuk lakukan pemindahan wang secara dalam talian. Semuanya di hujunga jari sahaja!

Lupakan duit simpanan itu. Tidak perlu kira berapa wang yang sudah disimpan. Simpan sahaja dan tutup mata.

Tip 3
Semasa keluarkan duit daripada dompet, tenangkan fikiran, senyum dan kepada yang Islam, iringi dengan bacaan ayat 54 daripada surah sad.

“Inna haza larizquna maalahu minnafad”

Bermaksud “sesungguhnya ini ialah pemberian Kami kepada kamu, pemberian yang tidak habis-habis”

Baca dan fahami maksudnya. Masa kita baca sambil faham maksudnya, hati kita yakin bahawa rezeki dari DIA.

Jadi, walaupun duit hanya tinggal 10 sen sahaja dalam dompet, hati dan minda kita tetap tenang.

Tip 4
Bila kita terima sahaja duit, masukkan terus ke dalam dompet diiringi ucapan Alhamdulillah ataupun baca Surah Al Fatihah.

Amalan ini kita mensyukuri segala apa yang kita dapat.

Janji Allah, setiap kali kita mensyukuri nikmat Allah pasti Allah tambah lagi nikmat pada kita.

Tip 5
Amalkan membaca Asmaul Husna Ya Mughni (Maha Memberi Kekayaan) 1,000 kali setiap hari atau sebanyak yang mampu.

Apabila kita sentiasa berzikir, hati dan minda kita menjadi tenang. Kita akan sentiasa ingat padaNya.

Jadi, apabila dompet kita kosong, kita masih mampu tersenyum dan sentiasa berusaha ke arah kebaikan.

Kuncinya apabila kita tenang, apa jua kesulitan pasti Allah mudahkan.
Paling penting, tiang agama sentiasa ditegakkan, itu yang wajib.

Akhir sekali. Allah pasti bantu kita.
“Sesungguhnya, cara Allah memberi jalan keluar, tidaklah seperti cara yang kita sangka (masalah duit tidak semestinya selesai dengan duit).”

Sumber : Md Azhari Daud


Guna Cuka Dengan Pelbagai Cara. Mudahkan Kerja Ibu Urus Rumah Tangga!

Penggunaan cuka di dalam masakan, semua antara kita sedia maklum. Bukan sahaja digunakan untuk menyediakan menu masakan tradisi. Pun begitu, ada 8 lagi kegunaan cuka yang boleh dipraktiskan oleh ibu-ibu dalam mengurus hal rumah tangga.

Jangan tak percaya, cuka juga boleh digunakan untuk mematikan rumpai yang tumbuh di laman rumah anda. Cara penyediaannya cukup mudah. Anda boleh terus tuangkan cuka di atas rumpai yang hendak dimusnahkan. Tahap asid yang terkandung dalam cuka itu akan merosakkan tumbesaran rumpai tanpa merosakkan kualiti tanah.

2. Cegah semut

Semut memang tidak suka terhidu bau cuka. Oleh itu sediakan bancuhan 1 bahagian cuka bersama satu bahagian air. Semburkan pada bahagian laluan semut sama ada di dalam rumah mahu pun di luar rumah. Hakikatnya semut tidak akan mati, tapi akan menghindari dari kawasan yang telah disemburkan cuka tadi.

3. Bunga dalam pasu bertahan lama

Umumnya kita suka menghias bunga segar di dalam rumah untuk diletakkan di atas meja makan dan sebagainya. Untuk memastikan bunga kekal segar dan tahan lama menurut Gardening Know How, campurkan 2 sudu cuka dan 1 sudu gula di dalam 1/2L air. Siap bancuhan tersebut, barulah letakkan jambangan bunga.

4. Membersihkan kesan karat

Jika perkakas memasak seperti pisau, sudu malah alatan berkebun cangkul, gunting dan sebagainya sudah mula berkarat, apa solusinya? Mudah sahaja ambil cuka dan rendamkan semua perkakas tersebut di dalam cuka semalaman. Kemudian keesokannya sental dengan berus dawai dan lihatlah hasilnya perkakasan kembali bersinar macam nampak baharu.

5. Bersihkan permukaan lantai

Cuka juga merupakan bahan terbaik untuk mencuci permukaan tile kediaman anda. Basahkan keseluruhan permukaan lantai dengan air terlebih dahulu dan tuangkan cuka secara merata. Biarkan 30-60 minit (tapi jangan sampai kering) dan gosok. Kotoran paling degil pun akan berjaya dibersihkan.

6. Bersihkan pasu lama

Cuba tengok pasu di luar rumah anda, mungkin sudah kelihatan kusam. Cara untuk mengilatkannya? Tak perlu guna sabun, gunakan cuka sahaja. Sediakan bancuhan 1 bahagian air bersama satu bahagian cuka. Rendamkan pasu di dalam bacuhan tersebut 30-60 minit, dan sental. Kotoran serta tindak balas miniral yang terhasil pada permukaan pasu yang nampak putih-putih tu akan bersih dengan mudah.

7. Cuci tangan lebih bersih

Ramai antara kita lebih selesa melakukan tugas-tugas membersihkan rumah tanpa menggunakan sarung tangan. Ini sebenarnya anda memberi peluang risiko yang tinggi untuk anda mendapat alahan. Cucian dengan air bersih sahaja tidak mencukupi. Anda perlukan sabun atau lebih baik cuci tangan dengan cuka. Ia ibarat anda sterill tangan selepas melakukan kerja-kerja pembersihan.

8. Menyegarkan sayuran

Jika sayur yang dibeli di pasar kurang segar, cubalah rendamkan sayur tersebut bersama rendaman air yang dicampur dengan sedikit cuka. Hasilnya sayur yang hendak dimasak terlihat kembali segar.